Som un centre familiar compromès amb el benestar de les persones\ni en la millora de la seva qualitat de vida, a través de l’apropament\na l’apassionant mon del cavall\nActualitat Casa Bauma\nSom un centre familiar compromès amb el benestar de les persones i en la millora de la seva qualitat de vida, a través de l’apropament a l’apassionant mon del cavall.\nAmb una cuidada interacció amb el cavall i activitats seleccionades i adaptades a les necessitats i inquietuds individuals, aconseguim un correcte aprenentatge, creixement personal i beneficis terapèutics.\nEn aquesta interacció dual, la figura del cavall i el seu benestar és imprescindible. És per això que els hi oferim les millors atencions: un tracte respectuós i equilibrat, un entorn ampli, agradable i tranquil i una alimentació rica en farratge d’alta qualitat.\nConeix l’Equip i les seves capacitats\nMaske i Mouvie\nGermans i inseparebles.\nEls hi agrada córrer i menjar al camp. Terapeutes i mestres en equitació amb experiència.\nLi encanta treballar amb reforç positiu i no li agrada que el presionin més del compte. Terapeuta i mestre en equitació.\nNadal i Bala\nAquests ponys entremaliats saben com treure un somriure als nens. Mestres en treball peu a terra i muntats.\nPony dolç i protector amb infinita paciència que li agrada sentir-se correpòs. Terapeuta i mestre amb mooolta experiència.\nPony iaia amb gran sentit femení. Li encanta pasar temps entre dones i no li agrada que l'atabalin els demés ponys jovenets. Encara que està mig retirada, encara exerceix en ocasions com a mestre dels més petits.\nPony jove. Fa poc que va arribar i poc a poc es va adaptant a l'entorn i als seus companys. Ja ha començat la seva formació i apunta maneres per ser un gran membre de l'equip de Casa Bauma.\nPony lleial, amable i afectuós al qual al costat dels seus companys Bala i Nadal, li agrada jugar i córrer en llibertat. Fantàstic company de treball per a nens muntat i per a qualsevol peu a terra.\nFamília unida i inseparables que acompanyen de manera magistral en sessions de Coaching i Creixement personal.\nPoni intel·ligent i introvertit. Connecta amb persones sensibles i pacients que sàpiguen arribar-li a l’interior establint una relació respectuosa i negociadora.\nLa meva amiga i companya...\nTreballa per garantir el benestar d'higiene i alimentació dels cavalls. També es ajudant en les sessions d'equinoteràpia. Gran persona i amant dels animals.\nSoc una persona compromesa, respectuosa i agraïda. Crec amb fermesa en la capacitat educativa i terapèutica dels cavalls i em poso a disposició de les persones que comparteixin els nostres valors.\nSi has pensat a desenvolupar un projecte amb cavalls i connectes amb la nostra filosofia de treball,\na què esperes per ser col·laborador de Casa Bauma!\nContacta amb nosaltres i vine a visitar-nos!\nElls ja ho són:\nTècnic en Equitació.\nPersonal Coaching i especialista en TDH.\nEstudiant i ajudant en l'escola i Campus.\nTerapeuta integratiu, especialitzat en Ayurveda, Reiki i Chi Kung. També format en hipnosis, Chi Nei Tsang i acupuntura japonesa.\nCampus, colònies i esplais\nCOACHING I APRENENTATGE AMB CAVALLS:\nModel de Coaching que es porta a terme mitjançant activitats en col·laboració amb els cavalls, peu a terra (sense muntar-los).\nEn aquest procés d’acompanyament, es tracten preguntes, bloqueigs i/o dubtes que poden sorgir en la vida de qualsevol persona i de qualsevol edat.\nEn una sessió de Coaching, amb els cavalls com a mediadors i el coach com a facilitador, es treballa per a que la persona identifiqui clarament l’assumpte que li ha portat a realitzar aquesta activitat. A continuació, a lo llarg d’un procés que poden durar una o vàries sessions, potenciarà les seves habilitats i es treballarà per transformar les seves debilitats, per a crear un pla d’acció i poder arribar a la seva realitat desitjada.Ja que les sessions son totalment experiencials, l’aprenentatge es produeix de manera impactant i duradora.\nEl contacte amb els cavalls es plenament emocional. Ells actuen de mirall de nosaltres mateixos. Perceben i capten l’interior de cada persona, el qual de vegades ocultem i reaccionen als estímuls que reben a través de l’ interacció home-cavall, a lo llarg de la sessió. Aquestes reaccions i la manera que te la persona d’interpretar-les, a més de totes les sensacions que ens produeix el contacte amb els cavalls, es el que ens porta el “canvi” en poques sessions.\nCoaching per clubs esportius.\nCoaching per empreses. Teambuilding\nTallers grupals: Per dones, Psicoeducatius i infantils\nEn l’àrea física:\nEl cavall quan es muntat, exerceix una transmissió d’impulsos rítmics, repetitius i rotatius que es propaguen a través de la cintura pèlvica i la columna vertebral i d’aquí als demés membres perifèrics, provocant una millor coordinació psicomotriu, una normalització del to muscular i en conseqüència, adequades reaccions d’equilibri. Amb aquesta estimulació neuromuscular, es possible activar noves àrees neuronals, en les que es programen nous patrons de locomoció per a compensar les danyades. Es a dir, ofereix un patró de la marxa humana en sedestació. En persones en les que no existeix un problema físic, l’exercici i les sensacions que produeix el muntar a lloms d’un cavall aporta benestar i satisfacció corporal.\nLes activitats assistides amb cavalls ofereixen canals de transmissió d’informació que facilitat enormement d’aprenentatge. Ja que les sessions son pràctiques, obre la possibilitat de que la persona aprengui a través de sensacions físiques, auditives o visuals, ajudant a millorar l’atenció, concentració i memorització de cada concepte.\nla relació continuada amb els cavalls i l’entorn natural, desenvolupa una sensació de benestar general i a mida que es treballa i es veuen resultats de millora palpable en la connexió amb ells, porta a un augment de l’autoestima i autoconfiança. Aquests progressos, aporten un desenvolupament del respecte, la responsabilitat, la constància i l’amor, millorant així l’entorn familiar i social.\nEn l’Àrea emocional:\nEl cavall es un gran educador que ajuda a canalitzar les nostres emocions de forma positiva, portant l’equilibri interior.\nUn treball terapèutic es efectiu quan es treballa de manera integral, incloent les àrees física, cognitiva, psicosocial i emocional. Treballar amb cavalls i el seu entorn natural proporciona beneficis en totes aquestes àrees.\nA Casa Bauma apostem per Natural Equine Connexion (NEC), que és una nova formació eqüestre amb una filosofia basada en la Doma Natural.\nNEC es un sistema educatiu on es fonen la tècnica eqüestre amb el desenvolupament personal. El seu objectiu, es crear una connexió entre la persona i el cavall basada en el respecte, la comunicació i la confiança mútua.\nDisposa d’una part teòrica i una altra pràctica. Dintre dels seus objectiu finals, NEC incorpora aspectes molt diversos com la tècnica, relació, amistat, confiança, creativitat i lleure, amb la finalitat que cada persona i cavall puguin desenvolupar-los a la seva manera i al seu ritme. No hi ha pressa.\nEn la formació hi ha 11 nivells pràctics i 10 teòrics. Els alumnes s’examinaran de cada nivell, rebent un diploma d’acreditació.\nLa finalitat d’aquest treball es crear uns forts fonaments i poc a poc, es pugui construir un vincle tal amb el cavall, que es pugui aconseguir l’objectiu final, guiar el cavall sense res “eines ni equip artificial”, només amb el nostre cos.\nCAMPUS, COLÒNIES I ESPLAI\nEn aquests espais, consolidem l’educació global i els valors dels nens, a través d’activitats grupals, promovent el coneixement i el respecte pel mon del cavall i el seu entorn.\nEquitació i comunicació etològica.\nCoaching i jocs amb cavalls.\nExcursions a la muntanya.\nTallers (manualitats, teòrica i investigació de temes eqüestres, collage fotogràfic…).\nHigiene i cura del cavall.\nEl teu cavall, igual que els nostres, rebrà els millors atencions.\nDisposem d'paddocs amplis amb quadra per als cavalls que visquin sols.\nTambé hi ha la possibilitat de poder introduir-lo en manada.\n· Tres àpats diaris amb pinso i farratge d’altra qualitat.\n· Neteja diària.\n· Possibilitat de podòleg i veterinari propi*.\n*encara que pot entrar a atendre el que el propietari tingui de confiança.\nen un indret privilegiat\nLa zona de treball disposa de:\nPista de 40x20m · Pista rodona de 15m de diàmetre ·\nCamp verd per treballar en llibertat · Guadarnes\nPer complementar el dia a dia dels cavalls, comptem amb 2 pàddocks de grans dimensions que faciliten la socialització i l’entreteniment, millorant la seva qualitat de vida.\nEls nostres cavalls, disposen d’espais amplis que poden ser compartits o individuals. Com a refugi tenen caseta de fusta amb terra amortidor de cautxú.\nEspai social polivalent.\nSala que es pot utilitzar com a aula o zona de relax.\nDisposa de cuina, electrodomèstics i barbacoa.\nI amb unes vistes espectaculars!\nC-58, Km 38,2 (Accés a pista forestal)\nTeresa Gómez Estrada\nPostgraduada en Rehabilitació eqüestre.\nTècnic I en equitació.\nMonitora en Activitats de Lleure infantil i Juvenil.\nCertificació en Coaching amb cavalls.\n+34 677 336 450\n© 2015 Hípica Terapèutica Casa Bauma · Design & Developed by Periferia Creative


Enginyeria sense Fronteres imparteix un taller sobre la contaminació de l’aigua — Ajuntament de Cambrils\nEnginyeria sense Fronteres imparteix un taller sobre la contaminació de l’aigua\nEsteu aquí: Inici / Cambrils / Ajuntament / Comunicació / Enginyeria sense Fronteres imparteix un taller sobre la contaminació de l’aigua\nDues voluntàries de l’ONGD explicaran aquesta problemàtica a través del conte “Auka, la granota amazònica”. L’activitat forma part del programa d’educació pel desenvolupament de del Departament de Cooperació de l’Ajuntament de Cambrils.\nLa protagonista és una granota que observa que han sortit unes taques negres a les aigües netes on ella acostuma a jugar. Quan descobreix qui contamina les aigües, decideix guardar l’aigua neta que queda dins la seva panxa. Però, podem viure sense aigua? Qui cuidarà l’aigua? Com aconseguirà treure-la de la panxa per retornar-la? L’Auka podrà tornar a somriure? Són algunes de les incògnites que es desvetllaran al llarg de la història.\nLa proposta, que es va exposar a la Mostra d’Entitats de Cambrils, arriba després d’un procés creatiu conjunt del voluntariat de l’entitat. El resultat és un conte, il·lustrat per una dissenyadora, que barreja ficció i elements molt propers a la realitat amazònica equatoriana.


Què podem trobar a l’Arxiu Comarcal de la Noguera? | Grup d'Arxivers de Lleida\n5 Juliol 2012 5 Juliol 2012 by gruparxiverslleida\nQuè podem trobar a l’Arxiu Comarcal de la Noguera?\nLa Torà de Balaguer (s. XVI)\nEl rotlle de la Torà és el document més rar que es conserva a l’Arxiu Comarcal de la Noguera, datat al segle XVI aproximadament.\nLa Torà és el text sagrat de la llei del judaisme que es guarda a les sinagogues dins el hekkal, que és un armari situat en el mur oriental del temple.\nLa Torà de Balaguer, és un llibre en forma de rotlle, que originàriament anava recollit sobre de dues guies verticals i estava protegit per un mantell, el mappah, que avui dia ja no es conserven. El text està escrit en hebreu i es presenta en columnes horitzontals al llarg dels14 metresde mida del llibre.\nAquest document es va trobar a Balaguer, a les golfes d’una casa del carrer Barrinou, que formava part de l’antic barri jueu. Ara bé, es desconeix amb certesa la seva provinença i, en tot cas, l’origen del seu suport no és europeu, ja que està escrit sobre pell de gasela.\n← Previous Post Ingressa a l’Arxiu Comarcal de l’Alt Urgell un conjunt de diapositives de Gabriel Lluelles, inventor de la Minipimer\nNext Post → SCRIPTORIA. Curs de cal•ligrafia, paleografia i diplomàtica


La Trekorientació el Bosc de Poblet 2016 a punt – Drac Actiu\nEl diumenge 17 d’abril del 2016 es durà a terme la XIII edició de la Trekorientació El Bosc de Poblet. En aquesta ocasió es proposen 3 recorreguts diferents en els que es pot participar de manera individual o per equips de fins a 3 persones, i fins i tot amb la mascota. Aquests recorreguts seran:\nEl Verd: de poc més de 6 km de distància\nEl Blau de gairebé 13,5 km de distància\nEl Groc de 19 km de distància\nEn aquesta edició, a més dels regals habituals a l’arribada dels participants, es realitzarà un sorteig de material cedit pels espònsors i col·laboradors de la prova entre tots els inscrits i, tan sols pel fet d’apuntar-se, tots ells gaudiran d’un 10% de descompte en qualsevol de les següents activitats oferides per Drac Actiu: sortida en Burricleta, tir amb arc, escalada al rocòdrom o geocaching.\nA més, es farà, per tercer any consecutiu, el concurs d’Instagramm, en el que la foto més original, divertida, bonica, etc., de la prova guanyarà una sortida en 4×4 per a 4 persones per l’entorn natural del Bosc de Poblet.\nLes inscripcions a preu reduït finalitzen el dijous 14 d’abril a les 21:00 h i el mateix dia de la prova aquells que hi vulguin participar però no s’hagin pogut inscriure ho podran fer al control de verificacions i inscripcions ubicat a les instal·lacions de Drac Actiu a l’Espluga de Francolí.\nTota la informació de la Trekorientació El Bosc de Poblet 2016 es pot consultar a la web www.trekorientacio.com


ANYS 1987 A 1990\nPresident: Salvador Navarro i Dasí\nFallera Major: Eva Rodrigo de la Concepció\nLema: "Marcant el temps i accions (Ahir i Hui)"\nAutor del llibret: Antoni Ginés i Martínez Banda de música: Banda de Música Santa Cecilia de Castellar\nPirotécnic: Pirotècnia Caballer, S.A.\nDelegat d'infantils: Ramon Gimeno i Alacreu\nPresident Infantil: Josep Vicent Gimeno Cuesta\nFallera Major Infantil: Isolina Verdeguer i Soler\nEl tesorer presenta un presupost per a l'eixercici en curs de 4.708.500.- pessetes que és aprovat per l'Assamblea General.\nEl grup de teatre de la Falla de Castellar fon contractat per l'Exim. Ajuntament de la Pobla per a que actuarà en la II Semana Cultural de eixe poble, aixina com l'escenari construit per esta comissió, per al dia 5 d'agost de 1.986, representant el sainet "Visites de l'atre món", original de Rafel Gayano i Lluch i dirigit per Eduard Alacreu.\nL'exit fon notable, puix els dos mil persones que havien en el Parc Municipal, rigueren i aplaudiren molt durant la representació, i al final, els artistes tingueren que eixir dos vegades a saludar, puix els aplaudiments no cessaven.\nAl acabar la representació el Director fon personalment felicitat per l'Excm. Alcalde, el coordinador de la Semana Cultural i el President de la Falla "El Trinquet", per l'excelent llabor dels artistas i el bon montage del sainet.\nEl grup de teatre també participà, el dia 10 de Novembre en el Teatre Talia, en el concurs que organisa Junta Central Fallera, en l'obra "El drama de la bolseria".\nEn novembre de 1986, mor Antoni Ginés i Martínez. El poble de Castellar s'encondolí per la pèrdua d'u de sons fills més notables i conegut en l'ambient faller.\nFon faller d’esta comissió en la decada del anys 40 i 50, autor de molts llibrets de falla, dels que en moltes ocasions fon guardonat per Lo Rat Penat i la seua poesia figura en "La Coronació poètica de la Verge dels Desamparats”. En esta comissió ha participat des de fa molt de temps, fent el llibret i fon autor d'infinitat de versos per a moltes falleres en les seus presentacions. Poc abans de morir entregava a la falla un any més, la redacció del llibret de l’eixercici en curs.\nLa Falla Plaça Verge de Lepanto, li dedicà, en la primera ocasió de caràcter oficial que tingue un homenage pòstum en la seua memòria i fon en la Presentació de la Falleres Majors d’est any en la que la Musa de la Flor Maria Amapr Gimeno i Minguet li dedicà la seua poesia escrita per Na Leonor.\nEn giner es contracta a l'orquesta Lupo, a través d'Espectàculs Europa, per als dies de falles.\nEst any la presentació infantil canvia de marc i de sistema. Es realisà independent de la comissió major i va tindre lloc en la Sala Canal el 28 de desembre a les 11 del matí, posant en escena l'apropòsit "Un faller més", interpretat per Jose Vicente Gimeno, Vicente Canet, Anabel Alabau i Anabel Gimeno, els presentadors foren Yolanda Orta i Maria Josep Alemany al mateix temps feren de presentadores i mantenedores.\nEl dia 8 de març tingue lloc la sèptima volta a peu a Castellar, organisada per la Delegació de Deports, sent un exit de participació. Per ad est event es edità una revista\nSecretari: Daniel Aznar i Tamarit\nFallera Major: Maria Dolors Rubio i Alonso\nFallers d'Honor: Encarna Orient i Martínez i Josep Torres i Costa\nArtiste Falla: Juan Roig i Arnal\nLema: "A hora i en l'hora"\nDelegat Infantil: Ramon Gimeno i Alacreu\nPresident Infantil: Josep Vicent Gimeno i Cuesta\nFallera Major Infantil: Maria Teresa Gimeno i Mocholí\nLema: "A la lluna de Valencia"\nEn Junta General s'aproba que les dònes casades poden apuntar-se a la falla en els mateixos drets i obligacions que les demes falleres.\nEn est eixercici la comissió infantil recull varis premis, a saber, el grup de teatre infantil, en el sainet "Colombaires de profit", dirigit per Eduard Alacreu, obtingué el sèptim accésit del concurs que la Delegació d'Infantils de Junta Central Fallera organisa tots els anys, ademés el chiquet Josep Vicent Gimeno i Cuesta obté el 1º accèssit com a actor pel seu paper en esta obra.\nLa falla obtè el 2º premi de la Categoria Segona C i el 1º d'Ingeni i Gràcia. Per la puntuació obtinguda degut a l'intensa activitat que se generà en la comissió infantil feu que li concediren el premi 61 de Llavoriositat Fallera.\nLa presentació torna ha fer-se conjuntament en l'Escoles de Sant Josep el dia 27 de febrer, posant en escena el sainet "La rosella".\nEls balls en els dies de falles foren amenisats per l'orquesta "Show 88"\nFallera Major: Maria Ampar Ortega i Caballer\nFallera Major Infantil: Immaculada Navarro i Agudo\nLa presentació es realisà en les Escoles Pies de Sant Josep, en l'Avda. Pio XII, 65 -Valencia, el 25 de febrer de 1.989 Començà la presentació infantil als 21:30 hores en l'aproposit titulat: “Fantasia d'una comissió infantil", original de Josep Maria Arnandis i Machí, seguidament els chiquets Irene Navarro i Tatay i Miquel Àngel Rubio i Alonso feren de presentadors de la Fallera Major Infantil, sent la mantenedora la chiqueta Maria Josep Alemany i Lladró, després d'un curt descans, s'inicià la presentació de Maria Ampar Ortega; foren els presentadors Pepa Planells i Gimeno i Maria Jesus Alonso i Crespo i el mantenedor Juliol Miquel Orta i Orient.\nAl terme d'esta, es representà pel Grup de Teatre de la Comissió el drama "De retorn al allar",.actuant els següents actors del quadre artístic de la Falla:.Anabel Alabau i Vilanova, Reis Vivas i Ramos, Josep Vicent Orta i Orient i Xavier Aznar i Tamarit, baix la direcció de Eduard Alacreu i Crespo.\nEst any el monument gran fon classificat en la Secció Segona "C", obtenint el sext premi, i l'infantil en la Secció Tercera.\nEncara que la comissió infantil no tingué premi per la falla si que li concediren el 63 premi de Llavoriositat Fallera.\nEl 12 de març als 9:30 hores s'inicià el 8ª Volta Popular al Poble de Castellar i per la vesprada als 16 hores, carrera ciclista de "cadets", patrocinada per la Comissió i organisada per l'Unió Ciclista de Castellar.\nEn un montant en el capítul de gasts de 12.670.878´- pessetas es tancà l'eixercici en un superàvit de 173.258´- pessetas.\nFallera Major: Maria Ampar Verdeguer i Soler\nFaller d'Honor: Carlos Gómez i Meri\nArtiste Falla: Víctor López\nLema: "Cose d'hui"\nPresident Infantil: Oliver Verdeguer Roca\nFallera Major Infantil: Cristina Marti i Tamarit\nLema : "Un dia de camp"\nBaix la Direcció de Eduard Alacreu, el Grup de Teatre de la Falla Plaça Verge de Lepanto, se presentà al Concurs de Teatre Infantil de Junta Central Fallera, actuant el dia 12 de novembre de 1.989, en l'obra "De rebot", original d'Artur Casinos i Monto.\nEst any repetim la presentació de les Falleres Majors en les E.E. P.P. Sant Josep de Valencia, el dia 24 de febrer de 1.990 a les 22 hores, actuant de presentadors, per a la Comissió Infantil, la chiqueta Verònica Sangerman i Gabaldón i el chiquet Ferran Grau i Cuesta, l'exaltació estigue a carrec de Patrícia Casquete i Caparroz.\nEn la presentació de Maria Ampar, feren de presentadors Maite Santabibiana i Alfonso i Josep Vicent Orta i Orient, actuant Juliol Miquel Orta i Orient de mantenedor.\nLa Fallera Major de Valencia li fa entrega del Bunyol d'Or en Fulles de Llorer i Brillants a Vicent Llop i Aznar, en un acte que es celebrà en el saló columnari de la Llonja; est és el màxim guardó que se li concedix al faller.\nEst any el monument de la falla gran fon classificat en la categoria Secció Segona "C" i la falla infantil en la Secció Quarta\nLa comissió Infantil torna a obtindre premi en a l'apartat de Llavoriositat Fallera en este cas el premi 59, i el 4º accèssit en el concurs de belems en la Categoria Tradicional B.\nEs tancà l'eixercici en un superàvit de 177.895´- pessetas, en un montant en el capítul de gasts de 12.670.916´- pessetas


Des de: 33.75\nL'apartament de Golden Beach Residencial, d'un dormitori disposa de mobiliari confortable i bonic. El saló-menjador, està equipat amb SMART TV de 40 polzades i connexió a NETFLIX i Prime Video. També disposa d'accés a internet per fibra òptica mitjançant wifi.\nL'àmplia terrassa, de 20 m2, disposa de taula i cadires de menjador exterior, i zona de chill out. Ofereix, a més, terrassa pavimentada privada de més de 40 m2. de superfícies, amb una jardineria molt acurada. La vista lateral des de l'habitatge permet veure el mar, en un carrer tranquil. La terrassa disposa de tendal d'accionament elèctric.\nEl dormitori principal, amb llit de matrimoni, té un bany amb dutxa privat per als seus ocupants. La cuina disposa de tots els estris necessaris per al seu ús diari, com forn, rentavaixelles, 4 plaques de vitroceràmica, microones, congelador, cafetera Nespresso, rentadora, assecadora, etc.\nNeteja EXTRA de l'habitatge. L'habitatge es lliurarà net, i en perfectes condicions d'ús. Durant el lliurament de claus, i en el cas que el client entengui que la neteja no és correcta, s'acordarà la repetició de la neteja de l'habitatge, i aquesta es realitzarà en un termini màxim de 24 hores.\nSi desitja que es realitzi durant la seva estada alguna neteja extra, al seu càrrec, indiqui'ns que dia desitja que es realitzi, o amb quina periodicitat la desitja el dia de la seva arribada. L'informarem de el cost de l'servei. A la seva sortida, el client deixarà l'habitatge en general, en estat acceptable d'ús.\nDes de: 40.00/Nit\nDes de: 49.50/Nit


Club Català de Viatges: Guilin, un bosc de pujols a la Xina\nExisteix un lloc al sud-oest de la Xina, a la província de Guanxi, que encara et fa evocar els paisatges que la teva imaginació va dibuixant mentre la teva mirada va recorrent les línies dels meravellosos llibres de Pearls S. Buck. Aquest lloc existeix i es diu Guilin , és una localitat que destaca pel seu espectacular paisatge de pujols immensos i misterioses coves que ens queden per sempre en el record.\nLa ciutat per ella mateixa té poc interès, encara que sempre és un espectacle observar la vida diària dels seus habitants amb els seus llocs de menjar al carrer que són cuines ambulants, les motos elèctriques envaint carrers des de primera hora del matí. Però el que realment anem a visitar a Guilin està més enllà de la ciutat, on comença el bosc de muntanyes i sens dubte, la millor manera de sentir l'emoció d'aquest paisatge que ens ha regalat la naturalesa, és navegant a través del riu Li.\nEl descens del riu comença en un dels embarcadors, des d' on ja es pot apreciar el reflex dels pujols a les aigües del poc profund Li. A banda i banda del riu, milers de muntanyes donen forma a aquest meravellós paisatge de Xina, i per completar l'escenari apareixen els immensos camps dels seus arrossars amb els seus camperols treballant l'arròs ajudats de búfals que et recorda que et trobes al cor de Xina.\nMentre naveguem podem observar la pesca amb corb marí, típica d'aquesta zona de Xina. Els seus pescadors amb els capells acabats en forma de bec remant en les seves basses de bambú han donat forma a la imatge de Guilin . En aquest peculiar mètode de pesca les aus aquàtiques realitzen el treball dels pescadors.\nNo us podeu perdre la visita a les seves importants coves com la de la Flauta de Canya, espectacularment gran, plena d'estalactites i estalagmites, i banyada per un llac interior, i el també famós pujol Fubo, amb les seves mil imatges de Buda tallades en la mateixa pedra.\nPublicat per www.clubcataladeviatges.com a 3:14


Million Dollar Baby :: Amb compte ::\nby Roger Compte · Published 7/2/2005 · Updated 7/2/2005\nAquesta pel·li la dirigeix i actua el Clint Eastwood, que és un entrenador de boxejadors, que per circumstàncies de la vida accepta entrenar una noia, la Hillary Swank. S’ha emportat tots els elogis de la crítica, d’obra mestra en amunt, però a mi no m’ha impressionat especialment. És una bona pel·li, estan molt bé el Clint Eastwood, el Morgan Freeman i la Hillary Swank (més de boxejadora que de post-boxejadora), però la historia és força previsible. No negarem que està ben dirigida, amb molta sobrietat, però potser si no tingués el nom Eastwood a darrere no hi hauria hagut tan rebombori. De totes formes, continua sent recomanable veure-la…\nby Roger Compte · Published 1/4/2005\n7/2/2005 a les 8:58 am\nAi, he borrat sense voler (estava eliminant en plan massiu els 50 i pico comentaris d’spam que m’havien entrat) el comentari de la Judith, que deia: “previsible?”\n7/2/2005 a les 9:02 am\nI si, la vaig trobar previsible. No entraré en detalls, per no espatllar la pel·li a ningú, però jo anava endevinant el què aniria passant… Amb la historia del Morgan Freeman ja sabies com acabaria la noia…\n9/2/2005 a les 12:11 pm\nT’entenc, a mi em passa el mateix amb el Cor de la Ciutat. Ës molt previsible…el Huari no és mort.\n27/7/2009 a les 3:54 pm\nA mi la pel·lícula em va encantar.\nÉs veritat que sembla molt previsible, tal com tu dius, però te molt sentiment darrere.\nA principi es veu el masclisme, perquè, tot i no voler tenir relació amb cap persona, el Clin Eastwood no accepta a la Hilary Swank, perquè és noia.\nBé, en realitat es veu una mica de tot.\nEl no voler acceptar-la perque és noi i el no voler acceptar-la perquè no accepta a ningú més.\nEn resum, la psicòloga del meu pare li va receptar que la veiés. Crec que és un autosuperament d’algo. A mi em va emocionar, em va fer plorar.\nJo també la recomano a tothom!\nNext story Antichrista\nPrevious story Zoolandatón


..........................La Bastonera de Sant Andreu: d’abril 2009\nCrònica de l’actuació a Sagrada Família\nCrònica de l´actuació de St. Jordi\nLa Bastonera actua a Barcelona per St. Jordi!\nLa Bastonera a la Trobada d´Estudiants!\nCrònica de Cafeta Bastonera a la Gordi\nCrònica taller de Ball de Bastons a la Matinal de ...\nCafeta Bastonera al CSO la Gordíssima\nTaller de Ball de Bastons al CSO la Gordíssima\nEl diumenge dia 26 d’abril, la gent de la Bastonera havíem quedat a dos quarts de quatre als Jardinets de la Indústria (Sagrada Família) per preparar-nos per l’actuació de les 16 h. Encara no hi érem totes quan quatre de les bastoneres vam decidir d’anar a l’ombra, concretament a una zona on hi havia gespa. Quan ens hi estàvem dirigint... plaf!, la primera cagarada del dia: la dessuadora de la Montse va rebre el primer impacte merdós de la jornada (visca els coloms!)\nPoc després, van aparèixer la resta de bastoneres (inclosa la grallera) i es van apuntar a l’apalancada gespívola. Al cap d’una bona estona vam decidir que començava a ser hora d’espavilar-nos, i ens vam aixecar per anar a assajar. Però... Quina sorpresa! La merda tornava a fer acte de presència, en aquest cas la víctima va ser l’Elena: s’havia assegut damunt un tros de gespa que era més marronós que verd.\nDesprés d’assajar d’amagat, tot picant i trepitjant involuntàriament una merda seca, vam tornar als jardinets, on el públic ens esperava impacient. Aleshores vam escollir on faríem els balls: en un espai proper a la vorera, que feia pendent, però que no era de sorra i que, per tant, hi podríem picar sorollosament amb els bastons.\nEl públic (no direm si n’hi havia molt o poc) ens va aclamar efusivament, i això va provocar (possiblement) que els fogots de la Laura apareguessin. Entre ball i ball va interrompre uns segons l’actuació: bastons a l’entrecuix i mans... mans properes a aquesta zona.\nDesprés d’una gran actuació (ja ho diuen ja que la merda porta bona sort) vam decidir d’anar a un bar i acabar d’arrodonir la tarda amb un cafè/cigaló/bikini/birra/nestea, aquesta barreja va provocar una inesperada inspiració. Ho podreu comprovar aviat!\nPublicat per La Bastonera a 2:52 Cap comentari:\nEtiquetes de comentaris: Cròniques, Eixample, festa major\nEl dia 23 d´abril la Bastonera va ballar a la Universitat d´història i geografia del Raval. Val a dir que sense massa públic.\nTot i això era un gran dia perquè s´estrenaven dues bastoneres: l´Erika i la Montse!\nFinalment erem 8 bastoneres (un d´ells sense el vestrit corresponent) i vam comptar amb l´ajuda i els bastons de dos bastoners de Gràcia. Hi havia també una grallera de la nostra colla i un parell de grallers de la colla castellera també de Gràcia.\nAprofitem aquesta crònica per agraïr l´ajuda d´aquestes quatre persones sense la presència de les quals no hagués estat possible ballar.\nTot i que l´actuació va sortir força bé, la “preparació ” no va ser gaire acurada: un bastoner es va deixar el vestit a casa, faltaven dos bastons per poder ballar, l´assaig va ser molt ràpid i accidentat i ens vam deixar a casa LA BÓTA DE MOSCATELL!!!\nPerò l´actuació va sortir força bé; al final però l´Edi va decidir perdre´s i va optar per seguir el ball des d´una segona línia per no interferir massa…. Vam fer cinc dels sis balls que sabem fer i en vam repetir un, la diagonal, per insistència d´una persona del públic (som així de complaents). Amb nosaltres van ballar els dos bastoners de Gràcia i no els va costar massa acoplar-se perquè ja se sabien els balls.\nAcabada l´actuació teníem molta set; vam demanar quelcom per veure i sense fer-nos massa cas, ens van enviar a buscar una font per la facultat! A partir d´ara demanarem com a mínim un parell d´ampolles d´aigua grans per començar a actuar!\nI després de ballar, a dinar; crec que hi havia macarrons, però qui escriu la crònica estava fent paradeta i no es va quedar a dinar…\nUnes birretes després i ja erem a Canaletes; tocava mani de l´Esquerra Indepe i 3 bastoneres pasejaven l´estelada i la bandera roja amb orgull. Vam fer el recorregut tradicional: Rambla, Ferran, St. Jaume (amb la cantada dels Segadors acompanyats de la cobla), i Pl. del Rei. Allà es va fer l´acte polític, es van llegir poesies d´autors i autores insignes i la colla bastonera de Gràcia va actuar per totes nosaltres. Van fer quatre balls i l´últim el van tornar a ballar.\nI vam arrencar el compromís a una de les gralleres de Gràcia de que si podia, vindria a tocar per nosaltres en futures actuacions!!!\nI això no s´atura: diumenge 26 d´abril, actuem a l´Eixmple, en el marc de les festes de Sagrada Família!\nCrònica de la Diada de l´Assemblea del Sepc de la UB-Raval:\nPublicat per La Bastonera a 14:57 Cap comentari:\nEtiquetes de comentaris: Bcn, Cròniques, Sepc\nTal i com anunciava el cartell genèric, dijous hi ha dinar popular a UB-Raval, però no només això:\n10.00: Pintada de mural per la llengua.\n13.00: Mostra de cultura popular.\n15.30: Cantautors i músiqueta per animar el cotarro!\nEsquerra Independentista del Barcelonès (EIB): http://barcelones.esquerra-independentista.org/\nPublicat per La Bastonera a 18:09 Cap comentari:\nEtiquetes de comentaris: actuacions, Bcn, Sant Jordi, Sepc\nTaller de Ball de Bastons a la VIa Trobada d´Estudiants dels Països Catalans que munta el SEPC\nPublicat per La Bastonera a 17:58 Cap comentari:\nEtiquetes de comentaris: Manresa, Sepc, Taller\nEl dia 4 d´abril la Bastonera va fer una cafeta per la seva autogestió al CSO la Gordíssima.\nAquell mateix matí ja haviem fet un taller de ball de bastons a la matinal de Cultura Popular que organitzava la gent de la Gordíssima i de resultes del taller, tenim ja un bastoner més a la colla!\nA partir de les 22 hores va venir una punxa-discs que va animar la festeta fins ben bé les 3 de la matinada.\nMentres sonava la música de patxanga, la gent s´anava animant i la majoria es va posar a ballar les cançons que anaven sonant.\nLes bastoneres que feien torn al darrera de la barra també estaven més per ballar que no pas per servir les begudes que la gent demanava. Això si, entre cançó i cançó no paravende fer peticions estrambòtiques a la punxa-discs.\nLa nota negativa de la jornada va ser el so: algú va manipular de forma indeguda els altaveus i aquests deixanven anar una distorsió molt molesta.\nFinalment, mentres recolliem, la Neus va decidir que el millor lloc per posar els diners no era la caixa registradora sino el got ple de cubata del Saül. Us podeu imaginar com van acabar els bitllets….\nPublicat per La Bastonera a 14:53 Cap comentari:\nEtiquetes de comentaris: Cròniques, CSO Gordíssima, STAP\nCrònica taller de Ball de Bastons a la Matinal de Cultura Popular del CSO la Gordíssima\nDesprés d'una setmana de turmentes i creuades de dits perquè el dissabte fes bon temps, el dia es va llevar de bon humor, amb el sol ben alt.\nHavíem quedat els organitzadors d'aquesta diada a les 9:30, perquè el CSO estigués ben net i les paradetes pugessin estar llestes a l'hora. Després d'una neteja intensiva i uns petits problemes al fer la xocolata, vam poder començar els tallers gairebé mitja hora més tard del que tocava.\nVora les 11:45 ens vam encaminar en la busca de nens perquè fessin el taller de ball de bastons, farts d'esperar inútilment davant la paradeta.\nEns dirigíem l'Eli la Carla i jo cap a la plaça Can Fabra per reptar algun nen per fer el taller. Després d'alguns intents vam recaudar un nen, i li vam fer una classe particular del merdós. Després amb ell ens vam tornar al CSO per fer la xocolatada i seguir fent el taller allà, i pel camí en vam aconseguir un altre.\nArribats al CSO vam fer una classe intensiva de merdós, fins que la xocolata ja estava feta, i la seva olor ens va despertar la gana. Després d'uns melindros i un got de xocolata calenta, es va acabar al taller per falta de personal.\nEl taller va ser tot un èxit, perquè vam ensenyar el merdós a dos nens i ens ho vam passar molt bé, i perquè vam recaudar a un noi nou de la bastonera que estava pel CSO.\nDons aqui deixu la meva primera crònica!\nPublicat per La Bastonera a 10:29 Cap comentari:\nEtiquetes de comentaris: Cròniques, CSO Gordíssima, STAP, Taller\nAquest dissabte 04 d´abril a les 20h al CSO la Gordíssima de St. Andreu fem una cafeta per tal d´autogestionar-nos.\nHi haurà un punxadiscos a partir de les 22:30h.\nRenfe St. Andreu Comptal\nPublicat per La Bastonera a 15:01 Cap comentari:\nEtiquetes de comentaris: cafeta, CSO Gordíssima, STAP\nEl dissabte 04 d´abril, a les 11:00h al CSO la Gordíssima, tenim un taller de Ball de Bastons enmarcat en la Matinal de Cultura Popular que munta el CSO a St. Andreu.\nPrograma d´actes de la Matinal de Cultura Popular:\nLloc: a les portes del CSO\nPublicat per La Bastonera a 13:36 Cap comentari:\nEtiquetes de comentaris: CSO Gordíssima, STAP, Taller


"Per tendir cap a una economia circular hem d'implicar la ciutadania" - Metròpolis Barcelona\nJoan Carles Sallas, director del Servei d'Urbanisme de l'Ajuntament de Sant Feliu de Llobregat\nEl metabolisme urbà ha de fer funcionar la barreja d'espais compartits tant públics com privats.\nEls reptes ambientals són trobar l'equilibri entre la complexitat dels sistemes urbans i els espais lliures públics.\nEls efectes del canvi climàtic sobre el territori metropolità són la pèrdua de recursos hídrics i la transformació dels espais lliures, que perden biodiversitat o que suposen una despesa energètica més alta.\nL'anàlisi social en el metabolisme urbà és garantir que la major part de la ciutadania visqui dignament a casa seva, i per això cal rehabilitar. Per altra banda, per assolir una economia circular cal implicar els àmbits productius i els ciutadans i conscienciar de la necessitat de les 3 R (reduir, reciclar, reutilitzar), ja que estem generant molts residus.\nEl PDU ha de trobar l'equilibri entre Barcelona i els altres municipis. Cal funcionar com una ciutat policèntrica, millorar el medi ambient i fer reconèixer el valor patrimonial de les ciutats.


Conducta dels alts càrrecs i del personal directiu de la Generalitat\nEls alts càrrecs de l'Administració de la Generalitat i el personal directiu del sector públic de la Generalitat han de formalitzar el document d'adhesió al Codi de conducta en el termini d'un mes a comptar del seu nomenament o contractació.\nEl Codi ha rebut el Premi NovaGob Excel·lència 2017 en la categoria Lluita contra la corrupció. Els premis NovaGob reconeixen projectes innovadors d’Administracions públiques a Espanya, República Dominicana, Mèxic i Perú per les seves bones pràctiques mitjançant projectes innovadors dirigits a la millora dels seus procediments i l’atenció a la ciutadania.\nInfografia explicativa del Codi de conducta. Obre en una nova finestra.\nVisor de l'activitat directiva. Obre en una nova finestra.\nInfografia explicativa dels conflictes d'interès. Obre en una nova finestra.\nQuè són els grups d'interès?. Obre en una nova finestra.\nACORD GOV/82/2016, de 21 de juny pel qual s'aprova el Codi de conducta dels alts càrrecs i personal directiu Document d'adhesió al Codi de conducta\nAgenda dels alts càrrecs amb els grups d'interès\nObsequis i regals rebuts pels alts càrrecs\nInvitacions a viatges, desplaçaments i allotjaments dels alts càrrecs


TV3 i Catalunya Ràdio experimentaran una tisorada del 4 i el 7 per cent respectivament - Diari de Girona\nTV3 i Catalunya Ràdio experimentaran una tisorada del 4 i el 7 per cent respectivament\nL'austeritat imposada pel Govern presidit per Artur Mas també afectarà els mitjans de comunicació públics però amb menor mesura que altres conselleries. Segons indiquen els comptes per aquest 2011 que es van presentar ahir, Catalunya Ràdio rebrà un total de 49.811.842 euros, fet que representa un descens del 7% respecte l'any anterior quan Catalunya Ràdio va gastar prop de 54 milions. La tisorada aplicada per la Generalitat amb l'objectiu de reduir el dèficit afectarà Televisió de Catalunya SA tot i que aquesta societat ha sortit més ben parada que Catalunya Ràdio. En total tindrà un pressupost de 388.878.242 euros, fet que representa només un 4% menys que el 2010, quan la societat va gastar més de 405 milions i mig d'euros.\nSegons un recent informe el.laborat per la Sindicatura de Comptes, Televisió de Catalunya ha fregat els 2.000 treballadors entre els anys 2007 i 2009, que han suposat unes despeses de personal de 128,6 milions d'euros l'últim exercici.


La pàgina web d’Onda Cero permet escoltar música on line i conéixer totes les freqüències, notícies i la graella de programació. Castellano\nEsta web explica qué és i les avantatges que té la ràdio digital, la seua situació en Espanya, el mapa de cobertura, els principals fabricants i els aspectes tècnics... Inclou una llista de programació de diferents radios, retalls de premsa, de televisió. També fòrums i concurs. Castellano\nEntre en la pàgina web de la ràdio Iberoamericana i visite el seu rànquing de la música. Possibilitat d'escoltar-la on line. Castellano\nCercador de ràdios de tot el món. Permet fer recerques per tipus de programació i país. Inglés\nA través de la seua pàgina web Radio Nacional de España permet l’accés a tota la seua oferta de cadenes: Ràdio 1, Ràdio 2, Ràdio 3, etc. Informa també de les últimes notícies i edicions realitzades amb el Grup RTVE i disposa d’un canal xat per als seus oïdors. Castellano\nPàgina oficial de Ràdio Nou. Tots els programes, l’oratge, els informatius, els esports, … fins i tot les seues freqüències en tota la Comunitat Valenciana es poden trobar en esta web. Indica el programa que s’està emeten i es pot escoltar on-line. Valencià. Valenciano/Catalán\nWeb de Radio Praga en la seua emissió per a l'exterior. S'hi pot consultar en espanyol. Per a estar al dia de tot el que esdevé a la República Txeca. Castellano


Tripadvisor-Niumba tria Morella entre els 20 pobles més bonics d'Espanya per passar l'hivern - el Diari online\nInici Economia Tripadvisor-Niumba tria Morella entre els 20 pobles més bonics d’Espanya per passar l’hivern\nTripadvisor-Niumba tria Morella entre els 20 pobles més bonics d’Espanya per passar l’hivern\nper Jordi Maura 03/12/2015\nMorella ha rebut, en les últimes setmanes, recomanacions i reconeixements d’importants marques, com Tripadvisor-Niumba, Ferrero Rocher o Michelin, Morella està rebent reconeixements i recomanacions d’importants marques en les últimes setmanes. A la campanya de Ferrero Rocher, que busca al poble bell i bo per celebrar el seu 25 aniversari i en la qual la localitat és fnalista, o als tres BIB Gourdmand que han rebut altres tants restauratnes de la localitat, Daluan, Vinatea i Mesón del Pastor, ara se suma la recomanació de la pàgina web de viatges més gran del món, Tripadvisor-Niumba, per visitar els 20 pobles més bonics durant l’hivern.\nAquesta prestigiosa web destaca que Morella és una “joia medieval”, on “es respira i assaboreix tradició en el seu entramat de muralles i carrers de pedra, amb el castell escortant el seu entorn”. A més, recomana conèixer l’artesania morellana. El regidor de turisme, Jorge Garcia, destaca que “aquesta elecció de Tripadvisor-Niumba és molt important per a Morella, ja que suposa que la pàgina web de viatges més gran del món està recomanant visitar la nostra localitat i ho fa en el moment en què estem immersos en la commemoració dels 750 anys del gòtic, la campanya de Nadal i preparant les Jornades de la Trufa”.\nA més, afegeix que “portem unes setmanes que estan sent boníssimes per a la promoció de la nostra localitat, ja que hi ha marques i webs molt importants que estan difonent els encants de Morella i associant-la a la qualitat”. Els 20 pobles més bonics d’Espanya per passar l’hivern, segons Tripadvisor-Niumba, són Aínsa, Trujillo, Mogarraz, Frigiliana, Tejeda, Vejer de la Frontera, Ayllón, Daroca, Combarro, Hondarribia, Pals, Luarca, Deià, Olite, Santo Domingo de la Calçada, Chinchón, Calaceit, Morella, Frías i Ronda.\nLa gastronomia de Morella també està d’enhorabona, ja que tres dels restaurants de la localitat han aconseguit el distintiu BIB Gourdmand que entrega la Guia Michelin. Un reconeixement que tenen soles 241 restaurants a Espanya i que premia la bona cuina a un preu inferior als 35 euros. Els restaurants premiats per la guia més prestigiosa són Vinatea, Daluan i Mesón del Pastor. “Poble bell i bo” de Ferrero Rocher En la jornada d’avui, finalitza el termini de votacions per triar el poble “bell i bo” on Ferrero Rocher celebrarà el seu 25è aniversari.\nDurant dues setmanes, Morella ha rebut un gran nombre de recolzament i de col·laboració per aconseguir ser l’escenari i imatge d’aquesta prestigiosa marca de bombons. Una campanya que ha estat un autèntic èxit promocional per a la localitat, ja que Morella ha aparegut des del 20 de novembre a Telecinco i en nombrosos mitjans de comunicació, a més de la gran difusió que aquesta ha tingut en les xarxes socials. Fins a les 23:59 hores d’avui, es pot votar a Morella en aquest enllaç: http://premium.easypromosapp.com/p/39148\n750 anys del gòtic\nEls propers dies poden ser molt interessants per visitar Morella, ja que s’ha ampliat l’oferta cultural i turística per la celebració dels 750 anys des que es va començar a construir la Basílica Arxiprestal. D’aquesta manera, aquest pont hi haurà visites guiades, excursions, teatre infantil, concerts d’orgue, la pujada al castell, cinema o el campament medieval, que tindrà tallers i representacions històriques durant tota la jornada de diumenge. Es pot consultar l’agenda en www.morella.net\nEl PP de Vinaròs pide la dimisión del alcalde “por mentir durante seis meses con una auditoría que nadie ha hecho”\nLA ROCA presenta alegaciones a la Ordenanza de Transparencia


Centre Catòlic de Blanes - Viquipèdia, l'enciclopèdia lliure\nCentre Catòlic de Blanes fou una entitat fundada a Blanes el març de 1906 a la parròquia de Santa Maria de Blanes. Aquesta associació pretenia encaminar tot el jovent de la població a seguir els ideals del catolicisme i a fer actes culturals i recreatius per la gent del poble, però sempre seguint els ideals catòlics i sovint dretans, raó per la qual va mantenir certa rivalitat amb la Casa del Poble de Blanes. Ha estat activa en la promoció i suport a associacions com la sardanista o la pessebrista entre d'altres, esdevenint bressol d'entitats i persones interessades en la música, la poesia i la literatura en general.\n↑ «ENTITATS BLANENQUES». [Consulta: 17 desembre 2021].\n↑ «La Generalitat otorga la Creu de Sant Jordi a 62 personalidades y a 15 entidades» (en castellà), 19-09-2006. [Consulta: 17 desembre 2021].\nObtingut de «https://ca.wikipedia.org/w/index.php?title=Centre_Catòlic_de_Blanes&oldid=28867266»\nLa pàgina va ser modificada per darrera vegada el 17 des 2021 a les 11:30.


Fons i empreses inicien una carrera multimilionària d’inversions de cara a l’objectiu d’electricitat renovable del Govern per al 2030\n03 de de gener del 2021. Actualitzada 04 de de gener del 2021 a les 12:32\nEl compromís del Govern de Pedro Sánchez amb Brussel·les que el 2030 el 74 % de l’electricitat produïda a Espanya procedeixi de fonts renovables per complir els objectius de descarbonització ha desencadenat una carrera de fons d’inversió, multinacionals energètiques i fins i tot companyies petroleres i gasistes per posicionar-se en el sector. L’increment de la potència renovable coincidirà amb l’apagada nuclear, que actualment aporta el 25 % de l’energia elèctrica. L’aposta verda suposa una inversió de prop de 100.000 milions d’euros. Aquest any el boom de les renovables ja ha generat una onada de compres per valor de 12.000 milions d’euros. El repte també ha comportat que es dispari l’especulació, amb desenes de promotors que es van llançar a demanar llicències sense comptar amb els terrenys, situació que busca corregir l’Executiu amb un reial decret antiespeculació aprovat abans de l’estiu. Les patronals fotovoltaica i eòlica asseguren que Espanya es troba en una situació immillorable per liderar la transició energètica al continent per les hores de sol, les condicions del vent i l’orografia (que a diferència de països com el Japó permet instal·lar megaplantes per gairebé tot el territori).\nEl director general a la península Ibèrica de Solarcentury, José Miguel Ferrer, remarca que Espanya és un dels «països més atractius del món i amb més potencial de creixement d’energia renovable». Segons els objectius del Pla Nacional Integrat d’Energia i Clima (PNIEC) per al 2030 s’haurien d’instal·lar 60 gigawatts (GW) de potència renovable (xifra equivalent a 60 plantes nuclears com la de Cofrentes). Aquesta dada suposa un creixement del mercat espanyol d’entorn de 6 GW anuals. Segons l’estadística de Red Eléctrica de España sobre peticions d’accés i connexió a la xarxa, tot sembla indicar que els objectius són ambiciosos, però accessibles». El 2019 es van connectar a la xarxa més de 6,5 GW de potència renovable, dels quals 4,2 GW van ser de solar fotovoltaica. Aquest any, a causa de la situació actual, només se n’han instal·lat 4 GW, però el sector coincideix que és una cosa puntual i es complirà l’objectiu.\nDe fet, les inversions no paren de multiplicar-se. Forestalia i el fons danès Copenhagen Infrastructure Partners (CIP) desenvolupen 27 parcs eòlics a la província de Terol amb una potència total d’1 GW i una inversió de 1.200 milions d’euros. L’any passat CIP ja va comprar nou parcs eòlics de Forestalia als Monegrosper 350 milions d’euros. Solarcentury (que acaba de ser adquirida per Statkraft, el productor més gran d’energia renovable d’Europa, controlat per l’Estat noruec) ha comprat per 225 milions una megafotovoltaica a Talayuela (Extremadura), construeix quatre parcs solars a Sevilla per 117 milions d’euros i té previst invertir 900 milions d’euros més en els pròxims quatre anys a Espanya en plantes amb una potència equivalent a dues centrals nuclears.\nEl ritme de transaccions en el sector s’està accelerant. Aquest any, han canviat de mans plantes en funcionament i projectes amb 20 GW de potència (un terç de tots els que es desenvoluparan fins al 2030). Cubico Sustainable Investments va tancar fa 15 dies la compra de T-Solar (l’antic negoci renovable d’Isolux Corsán) per 1.500 milions d’euros (l’operació de l’any a Espanya en el sector de les renovables). Cubico és una gestora d’inversió canadenca especialitzada en energies netes dels fons de pensions Ontario Teachers Pension Fund i PSP Investments. També en plena pandèmia han aterrat a Espanya grups estrangers com el britànic Ancala (que ha adquirit actius de l’empresa Ence, la primera firma espanyola en producció d’energia renovable amb biomassa forestal i agrícola) i el gegant xinès Three Gorges, que ha aconseguit parcs solars d’X-Elio (l’antiga Gestamp Solar) amb una potència de 572 megawatts.\nEl tsunami d’operacions també ha suposat l’entrada al sector de les renovables de grans grups europeus d’hidrocarburs i gas natural. La companyia portuguesa Galp s’ha quedat per 2.200 milions d’euros amb el negoci fotovoltaic d’ACS (plantes amb una potència de 2.930 MW). La francesa Total ha invertit 2.000 milions en parcs solars a Espanya d’Ignis, Powertis iSolarbay. Repsol ha adquirit per 1.000 milions d’euros 860 megawatts eòlics de Forestalia i prepara el llançament a la borsa de la seva divisió de renovables. Barclays valora el negoci de renovables de Repsol en 4.100 milions.\nIberdrola és la companyia líder del sector renovable amb més de 16 GW de potència instal·lats a Espanya. L’empresa té previst invertir fins al 2025 més de 7.000 milions d’euros per al desenvolupament de nous projectes renovables amb l’objectiu d’aconseguir una potència de 25 GW. La multinacional ha centrat una part important de la seva estratègia a Extremadura pel seu potencial per a l’energia fotovoltaica. En aquesta comunitat promou dues de les tres plantes fotovoltaiques més grans d’Europa: Nuñez de Balboa (500 MW) i Francisco Pizarro (590 MW). José Ignacio Sánchez Galán, president i conseller delegat d’Iberdrola, incideix que «la inversió en l’economia verda no només té a veure amb l’energia, sinó que presenta grans avantatges estructurals pel seu caràcter transversal». Entre aquestes, destaca la millora de la competitivitat econòmica, la reducció d’emissions contaminants, l’important efecte tractor en la indústria i l’ocupació que genera en sectors com la construcció i la fabricació de béns d’equipament i serveis d’enginyeria.\nEnrique Selva, conseller delegat d’IM2 Energia Solar, insisteix que Espanya té unes condicions immillorables per al desplegament de plantes fotovoltaiques. «Les condicions orogràfiques d’Espanya permeten integrar molt bé l’energia solar perquè tenim molt espai lliure. En països com el Japó tenen dificultats», afirma Selva. IM2 té una cartera de projectes fotovoltaics de 250 MW de potència amb una inversió de més de dos-cents milions d’euros. El Banc Europeu d’Inversions (òrgan financer de la Unió Europea) s’ha implicat en els projectes d’IM2 Solar amb un finançament de 26 milions d’euros. Enrique Selva considera essencial impulsar l’autoconsum en el pla de desenvolupament de les renovables. La companyia ha instal·lat la coberta fotovoltaica més important d’Europa als centres logístics de Pamesa a Onda. La firma que presideix Fernando Roig va invertir 15 milions d’euros a la instal·lació, que té 20 MW de potència.\nMiguel Ángel Martínez-Aroca, president de la patronal fotovoltaica (Anpier), adverteix de la importància de canviar per complet el model energètic espanyol. «En l’actualitat, el sistema elèctric només cobreix el 27 % dels nostres consums totals d’energia. Això suposa que a Espanya només el 18% dels consums energètics provenen de fonts renovables mentre que el gruix de la demanda se satisfà amb derivats del petroli i el gas, que són els que emeten el 70% dels gasos amb efecte d’hivernacle», diu Martínez-Aroca.\nBlack Friday, ¿vacuna per a l’economia?\nSalvar el Nadal: la carrera contra rellotge de les empreses\nEl CEO de l’Associació Empresarial Eòlica, Juan Virgilio Márquez, precisa que la generació eòlica ja cobreix el 21 % de la demanda elèctrica (és la segona font de generació després de la nuclear) i en la pròxima dècada liderarà el canvi de model energètic. «El sector està preparat perquè la instal·lació de nous parcs eòlics s’executi a bon ritme amb 2.300 megawatts de potència a l’any», afirma Márquez. La patronal destaca que Espanya «ja és un referent a Europa a l’ocupar el segon lloc en potència d’energia eòlica instal·lada després d’Alemanya i el cinquè lloc a escala mundial».\nEmpreses Agenda 2030


Badanotis :: Diumenge vinent tindrà lloc la 8a edició de la cursa Màgic BDN Running\nRedacción - 21/03/2019 06:30\nAquest diumenge 24 de març torna una nova edició de la cursa Màgic BDN Running que omplirà d'atletes els carrers de Badalona. El dorsal, la bossa del corredor i la samarreta es poden recollir el dissabte 23 de març des de les 10 fins a les 20 hores a la Fira del Corredor que tindrà lloc al centre comercial Màgic Badalona. Excepcionalment, també es podran recollir els dorsals pendents fins una hora abans de l'inici al punt de sortida el dia de la cursa.\nEl tret de sortida per a les proves de 10 i 5 quilòmetres serà a la rambla del Gorg, a les 9.30 hores, i a les 9.45 hores, respectivament. La sortida de la cursa infantil serà a les 11.15 hores. Amb la cursa infantil es completa l'oferta de circuits per a tots els públics amb una categoria infantil, de 4 a 7 anys, amb una distància de 400 m; categoria alevins, de 8 a 11 anys de 600 m i categoria Júnior, de 12 a 13 anys, amb 1.000 metres de distància. En aquesta edició el repte dels organitzadors és assolir els 4.000 participants, atès que ja s'han superat els 3.000 inscrits. Les curses infantils, novetat d'enguany, comptem ja 300 nens i nenes per a les curses infantils.\nEn l'àmbit esportiu la cursa es caracteritza per un circuit pla, assequible i homologat per la Federació Catalana d'Atletisme. El recorregut transcorre, durant 4 quilòmetres, en paral·lel al mar i per alguns dels atractius turístics de la ciutat com són el port, el passeig de la Rambla, el parc de Ca l'Arnús, el Palau Municipal d'Esports, el pont del Petroli o el passeig Marítim.\nL'eslògan d'aquesta nova edició, "Correm per ser Imparables", vol posar èmfasi al compromís de la prova amb la lluita contra la leucèmia. L'essència solidària de la prova Màgic BDN Running es manté amb l'homenatge a l'atleta badaloní Luis Condon, que va morir el 2012 a causa de leucèmia. Més d'un 15% de les persones corredores han optat pel dorsal solidari, que permetrà duplicar la donació a la Fundació Josep Carreras.\nL'organització ha prioritzat la participació d'escolars i clubs esportius d'arreu de Badalona amb la participació, entre altres, del Projecte Home, que treballa contra les addiccions al seu centre de Montgat, i la Fundació Badalona Capaç, que és l'encarregada de realitzar les bosses del corredor.


Històries de sexe que ens encanten: fets fascinants del fetge, Belle Knox i ... bistec - Parlem-Ne | Gener 2021\nHistòries de sexe que ens encanten: fets fascinants del fetge, Belle Knox i ... bistec\nA qui no li encanta llegir sobre el sexe, el bot i ... bistú> Finestra oberta 'a SXSW aquest any, Sasha Gray continua passant per on han passat poques estrelles porno abans: a una carrera d'èxit a les pel·lícules principals. Tot i així, el meu favorit protagonitzat per Sasha Gray continua sent el PG PG: Roadside Ass-Sistance de James Gunn. (Mireu-ho! Aquesta sèrie es diu 'porno per a persones que estimen tot el porno ... excepte el sexe', per la qual cosa és totalment SFW.)\n5 (de moltes) veritats fascinants sobre els fetges\nCracked.com va publicar una obra que m'encanta anomenada '5 Veritats sobre Fetxes Sexuals (una perspectiva de Dominatrix)' A qui no li encanta llegir sobre fetitxes sexuals d'altres pobles i sobretot d'algú que tracta amb ells tot el dia! Fins i tot com a company de domini, he trobat interessants les seves veritats perquè, mentre que alguns eren tan familiars, altres no ho eren. Només ensenya per mostrar-vos quina és la sexualitat humana tan variada.\nQuè hi ha en (nom de l'estrella porno)\nper què estem obsessionats amb el nom real de Belle Knox. El mes passat, un company d'estudis Knox va superar-se a la fama com 'The Duke Porn Star'. La gent s'ha fascinat amb la dicotomia de ser una intel·ligent i una estrella porno bruta i bruta. Les persones solen oblidar que tota estrella porno (o treballadora sexual) té almenys dues vides, i que té dret a viure almenys la privada en pau.\nMentrestant, els estudiants de Stanford estan tractant de crear un club d’estudiants anomenat Kardinal Kink com “un espai anònim de suport per als estudiants de Stanford per explorar els temes del Kink de forma segura i un esforç públic per fer campanya pels recursos, la investigació i el respecte pel carnet promovent una comprensió positiva i precisa. de sexualitat genial al campus. ' Els oficials universitaris han rebutjat, ara per ara, la seva sol·licitud, però han estat convidats a tornar a aplicar-se el trimestre següent.\nSteak i una feina de cop?\nFinalment, el 14 de març va ser el ‘Steak’ oficial i un Dia de la Mamada. Unes vacances inofensives divertides, una bona alternativa al dia de Sant Valentí o, simplement, una altra victòria pel patriarcat? Discutir\nnúvia dominant sexualment


10 regles de relació meravellosa per a lamor feliç | CAT.MichaelrMccartySpalmBeach.com\nQuan trobi la seva parella ideal, l'esforç no s'atura allà. És llavors que vostè realment ha de començar a treballar en la seva relació. Es requereix un esforç per fer créixer una relació en una cosa que és especial i que durarà. No serà un camí de roses, però, nosaltres tots els relliscades i errors i que pot agrir una relació, així que aquí estan deu regles simples que poden ajudar a mantenir la seva relació a la pista:\n1. Sempre digues el que penses\nObriu la seva ment i el seu cor a la seva parella i estar preparats per compartir els seus pensaments i desitjos més íntims. Compartir els seus sentiments amb honestedat entre si i que l'ajudarà a construir la confiança que va a mantenir la seva relació forta.\n2. Digui sempre la veritat\nNomés pot haver confiança on hi ha alguna cosa de veritat, així que mai mantenir una mica de la seva parella. Si ho fa, es reproduirà en la seva ment. Al final, fins i tot el més petit de la mentida, si es manté durant un llarg període de temps, creixerà en importància a la seva parella i que podria convertir-se en un gran problema.\n3. Per estar fidel\nNo importa el que diguin, la fidelitat en una relació és vital i la infidelitat és rarament realment perdonat. Un cop hagi creuat la frontera i enganyat, mai se sentirà el mateix sobre la seva relació, per no parlar de com la seva parella es sentirà.\n4. No critiqui a la seva parella, ser el seu fan numero vegada\nNingú és perfecte, però ha de ser fan numero de la seva parella, no és el seu crític més dur. Una petita suggeriment suau, aquí i allà, de coses que potser podrien fer d'una altra manera està bé, però constant viatgera recollir i posar fases inferiors no són la manera d'alimentar una relació feliç.\n5. Aprèn a dir ho sento\nUna de les regles que mai ha de ser trencat és ser capaç i disposat a dir que ho sento, quan s'està en el mal. Aprendre a disculpar ja no guarda rancor és una lliçó important sobre la manera d'aprendre a viure amb ell, i l'amor, una altra persona.\n6. Temps de reserva sempre per als dos de vosaltres\nMai us oblideu de fer temps per estar junts, bé, els nens han d'anar a l'escola, vostè ha de treballar fins tard, sempre hi ha alguna cosa que s'ha de fer. Així que un cop al dia, o un dia de la setmana, quan s'acaba d'apagar el món exterior per un temps, i concentrar-se en tenir un temps de qualitat junts.\n7. Escolti sense jutjar\nDe vegades, la seva parella només es necessita escoltar, no sempre s'ha de jutjar i donar consells. Si vostè està constantment jutjant les accions dels altres i per descomptat que saps millor, el resultat final serà simplement deixar de dir a cada un altres coses.\n8. No deixeu que el seu amor es converteixi en avorrit\nFer les coses fresques i emocionants i mantindrà el seu amor fort i els dos estaran més feliços. Has d'aprendre a acceptar i estimar el comú, això és part de la vida, però no tingui por de ser aventurer, de vegades i experimentar una mica més del que el món ha d'oferir.\n9. Respectar la seva individualitat, així com els altres\nVostè és una persona, així com una parella, per la qual s'estima a si mateix com un individu. Cada un de vosaltres té el dret a ser un individu i no només 'l'altra meitat', de manera que respectar això i creixerà més forts junts com un equip.\n10. No s'oblidi d'estimar\nFer un punt de mostrar el seu amor, almenys una vegada, tots els dies. A ningú li agrada donar-se per fet. Assegureu-vos que la seva parella sap que són apreciats per recordar per fer una simple gest d'afecte, o dient-los el molt que es preocupa i que l'ajudarà a aturar la relació d'anar ranci.\nQuin és el secret d'un amor feliç? Quin és el teu millor consell de la relació?


LLEGAT JOSEP M. NUET MARTÍ - Fundació Catalunya-Amèrica\nLLEGAT JOSEP M. NUET MARTÍFundació Catalunya-Amèrica2021-11-03T02:04:27+01:00\nA la planta alta de la Fundació hi ha el Llegat Josep M. Nuet Martí, on es mostra la seva obra plàstica mitjançant exposicions temàtiques teemporals. Les exposicions estan incloses dins de les visites guiades de la Fundació.\nPer conèixer més de Nuet Martí pot accedir al seu blog: Llegat Josep M. Nuet Martí\nJOSEP M. NUET MARTÍ\nFa els estudis primaris en un modest col·legi privat de Gràcia, el seu barri, i va creixent en l’ambient dels Lluïsos de Gràcia, de la Congregació de l’Oratori i, més tard, de la Federació de Joves Cristians de Catalunya (FJC). Seguint la seva inclinació artística, estudia dibuix i pintura a l’Acadèmia Baixas de Barcelona.\nDurant la Guerra Civil ha de fer de forner per a les tropes republicanes prop del front. Quan torna recomença a poc a poc l’activitat artística, amb moltes dificultats i pocs mitjans.\nEl 1945 es casa amb M. Mercè Badia i Margarit i tenen tres fills.\nEl treball artístic, que va fer sempre amb una gran honestedat, fora de qualsevol grupet, li permet tirar endavant la família no sense dificultats. Va ser un home treballador, creatiu, honest i amb una consciència recta, generós i confiat en la providència de Déu. Un dels fragments de l’Evangeli que més apreciava és Mt 6,25-34: «Guaiteu els lliris boscans: com es fan! No s’escarrassen a filar. I us dic tanmateix que ni Salomó amb tot el seu luxe no es va poder vestir com un d’ells…» (Mt 6, 25-34). La seva confiança en Déu era enorme. El Dr. Pere Tarrés, gran amic seu, li deia «l’home de la Providència».\nUn dilatat treball artístic\nL’art omple tota la seva vida, però és després de la Guerra Civil que intensifica el seu treball.\nParticipa en l’Exposició Nacional de Belles Arts de Barcelona i exposa les seves pintures a les Galerías Afha (1942), als Lluïsos de Gràcia (retrats a la ploma) i a la Sala Gaspar (1943 i 1944), a les Galeries Pons Llobet (1947), participa en la I Exposició Representativa de Pintors Barcelonins a l’Amèrica Llatina (1952), presenta una exposició dedicada a la Mare de Déu a la Sala Grifé & Escoda (1955) i també exposa en el Centre Excursionista «Els Blaus» (1970), a la galeria Avantguarda d’Andorra (1972-73) i a EADA de Barcelona (1978).\nLa dedicació especial que té a l’art religiós el porta a decorar moltes esglésies en tots els seus elements: Corró d’Amunt, Guissona, les Borges Blanques, Manresa, Vallmanya de Pinós, Sant Iscle de les Feixes, Granollers, capella de Santa Llúcia a la Catedral de Barcelona, Borredà, Llinars del Vallès, Sant Celoni, Vic, la Farga de Bebié, Múrcia i Begur. També fa altres obres importants, entre les quals destaquen la decoració del panteó dels comtes de Bell-lloc a Sant Andreu del Far, el monument als màrtirs de la FJC a Montserrat (1962), una figura de Sant Martí de Tours per a l’església de la Nou de Berguedà (1980), una creu de terme —la refeta creu d’en Riba— a Núria (1984), una imatge de la Mare de Déu de Montserrat en fusta per a l’illa de La Hispaniola (República Dominicana) en el 500 aniversari de la primera missa celebrada al Nou Continent, un bàcul en fusta per al bisbe Joan Carrera, el retaule del santuari de Santa Eulàlia de Vilapicina (1997)…\nTal com escriu Jaume Aymar: «Així com en les seves obres de temàtica profana hi ha una evolució ben evident cap a un expressionisme de pinzellades vigoroses, en la seva obra religiosa hi ha una línia constant: una tradició serena, mediterrània, quelcom noucentista i primitivista que, a mesura que passen els anys, es va afinant cada vegada més. És com si davant la realitat del món en Josep M. Nuet deixés fluir la seva personalitat desbordant i davant de Déu es recollís i pintés com un monjo, com un pintor d’icones».


Sitges (IV): un palmarès conservador però justificat | Pau Ortiz\nAmor i patriarcat a Sibèria\nSitges (III): Els possibles guardonats es confirmen\nSitges (II): De les vaques sagrades se'n fan les millors hamburgueses\nSitges (I): una sòlida programació redimeix la fallida inaugural\n10 pel·lícules per veure a Sitges\nSitges (IV): un palmarès conservador però justificat\nSuperades les darreres projeccions, classes magistrals, actes i les imprescindibles maratons finals (on es té l’oportunitat de repescar títols premiats o exitosos que ens hagin pogut passar per alt durant el festival), i ja amb el palmarès a la mà, arriba el moment de comentar alguns dels últims films que s’han vist a Sitges i fer una valoració dels premis de la Secció Oficial.\nOperation Avalanche és un apassionant, intens i sobretot divertit fals documental on un grup d’agents contractats per la CIA s’infiltra a la NASA fent-se passar, justament, per un equip que roda un documental, amb l’objectiu de desemmascarar un talp soviètic. Aquest punt de partida tindria prou empenta per si sol, però a mesura que avança el metratge els descobriments i girs que apareixen de manera constant atrapen els seus protagonistes en una de les conspiracions més comentades de la història recent dels Estats Units. La solvència narrativa i el ritme constant fan que l’espectador senti passió per l’argument, i és en aquest punt quan es pot fer els que seuen a la sala sentin coses i que, per exemple, riguin. Quan un guió no avança amb el bon equilibri que hi ha d’haver entre sorpresa i coherència, el públic perd interès, i d’aquí no en poden emanar ni el drama ni la comèdia. Això és el que passa a Prevenge, dirigida, escrita i protagonitzada per Alice Lowe, una de les responsables de l’excel·lent Sightseers. Aquest conte macabre sobre una embarassada que es dóna a l’assassinat de víctimes variades per instància de la seva futura filla vol fer riure amb humor gruixut i sang, i de vegades se’n surt, però la seva consistència fluixeja i al final queda en un seguit de gags que no desperten més que un visionat distanciat i indiferent.\nQuina preciositat que és Louise en Hiver. Aquesta joia animada del veterà Jean-François Laguionie ens fa partícips de les aventures existencials d’una anciana que es queda sola a un poble d’estiueig de la costa francesa quan l’últim tren de tornada cap a la civilització marxa sense ella. En el seu hivern de soledat, Louise passeja pels carrers abandonats, per les platges on han retornat els seus habitants de dret -els animals-, i pels penya-segats que van marcar el seu creixement emocional anys enrere. Aquest film (molt) francès reflexiona sobre la memòria i la seva poca permanència, el pas del temps i la importància de l’autoconeixement, i ofereix una experiència visual innegablement bella. Les seves imatges són profundament evocadores, i el seu traç gairebé impressionista sobre un paper de color i textura quasi palpables confereixen a la pel·lícula un aire de veritat i artesania difícil de trobar avui dia.\nLouis en Hiver, de Jean-François Laguionie\nEn el vídeo que va enviar per disculpar-se per la seva absència, projectat abans de The Neon Demon, Nicolas Winding Refn ens deixava una cita per la posteritat: “Remember: beauty isn‘t everything. It is the only thing” [recordeu: la bellesa no ho és tot. És l’única cosa]. Quan la pronuncia un dels personatges de la pel·lícula, la frase resulta inquietant, però en boca d’un director sovint acusat de fer obres amb molt de poder visual i poca substància resulta entranyablement autoconscient. Realment, de substància, The Neon Demon en té poca. Una adolescent que és tot bellesa i innocència arriba a Hollywood i aviat descobreix que ho té tot per triomfar com a model, però la seva carrera i la seva vida es veuen amenaçades per egos, enveges i vacuïtats del món de la moda. L’argument no va gaire més enllà d’aquest petit esquema, però ai, la forma… Els crèdits són com si els de Vertigo haguessin esnifat una dosi responsable de cocaïna, i el tractament del color que se’n segueix en manté l’estil, abraçant sense por una forta influència del giallo. Els diàlegs i les interpretacions sobrepassen sovint la línia del ridícul voluntari, en la línia del cinema de David Lynch però amb molta més estilització i un discurs menys elaborat. Fins i tot es deixa temps per llençar referències de Jodorowsky a El Resplandor (red rum, el nostre nou color de pintallavis preferit). En definitiva, es tracta d’un producte deliciosament sobrecarregat d’inputs estètics que, ja sigui un brillant metafashionfilm crític o una insuportable mostra de narcisisme sense valor (el meu barem percentual està en 80-20), demostra que al darrere té un autor amb totes les de la llei.\nPel que fa als premis, hi ha hagut poca sorpresa en els noms, fet que posa de manifest que la selecció d’aquest any per la secció oficial incloïa un grapat de films molt anticipats i amb altes probabilitats d’endur-se una estatueta i un gruix de propostes que podien estar millor o pitjor, però que en general estaven destinades a oferir poca resistència. Sí que és cert que Sitges està posant fre a la tendència de farcir de títols la seva Secció Oficial a Competició fins extrems que posarien a prova les capacitats de qualsevol jurat (arribant a quasi doblar en nombre les de festivals com Canes o Sant Sebastià en alguna ocasió), però encara hi ha feina a fer. En qualsevol cas, no hi ha hagut cap pel·lícula de les que es comentaven amb entusiasme a les cues i bars entre els habituals del festival que hagi marxat amb les mans buides, per tant, sense que serveixi de precedent, podeu prendre aquest palmarès com a fiable guia inicial per recuperar el millor del festival. No oblideu parar atenció a alguns dels noms que s’han destacat a seccions paral·leles (en particular Under the Shadow i I Am Not a Serial Killer), potser més difícils de trobar a sales però definitivament mereixedors del vostre temps.


1967-1975. The Basement Tapes | Històries del sud\nLa indigència moral i cada cop més física en què hem de viure fa que escoltem d’una altra manera les cançons que Bob Dylan i The Band van esbossar entre l’estiu i el principi de la tardor del 1967, retirats en un soterrani de West Saugerties, a Nova York. Aviat ens passarà com al Hollis Brown de la balada i no podrem alimentar els nostres fills. La tempesta serà llarga: agafem aire i baixem les escales cap a un doble àlbum engendrat en la intimitat sense cap altra preocupació que fer bona música mentre corre la cinta d’una gravadora casolana. Refugiats al camp amb un munt d’instruments populars i amb un munt d’inspiració, aquests músics-llops ens acompanyaran fins que escampi.\nDiria que aquest àlbum conté ja totes aquelles músiques que al cap dels anys s’agruparan amb el nom d’americana. No entrarem en l’enrevessada història que condueix des dels mesos gravant i gravant cançons i cançons al soterrani de Big Pink fins a la publicació d’algunes d’aquestes cançons el 1975, perquè ens perdríem. Perles com “I Shall Be Released” van quedar apartades, s’hi van afegir pistes i cançons de The Band fetes en alguna altra banda, el grup de carretera fins aleshores anomenat The Hawks que estava a punt d’esdevenir The Band estaven sense el bateria Levon Helm, etc. Només direm que les cançons publicades finalment a l’àlbum van ser 24. Una per cada hora del dia.\nLa primera és un rock and roll típicament dylanià. També típicament, els integrants de The Band s’han intercanviat els instruments, i trobem Richard Manuel tocant la bateria. És el mateix Manuel qui en el segon tall canta un blues de suc de taronja, ràpid i energètic. Després torna a cantar Bob Dylan: “Million Dollar Bash”, acompanyat de l’udol dels seus companys en una balada que flueix des del fons dels temps amb un aire suau, sense bateria, pura melodia; molt més crispat i esmolat és “Yazoo Street Scandal”, amb els músics de The Band sols i la veu inflamada del bateria Levon Helm -que no va participar en la majoria de sessions de música al soterrani- en un paper protagonista. Cançó nocturna i urbana, de sang calenta.\nTorna Dylan per cantar la balada tremenda “Goin’ to Acapulco”: música del nord que dibuixa grans horitzons i canta a una dona del sud. La guitarra de Robbie Robertson punteja tot el tema amb elegància i la veu adolorida de Dylan, a sobre de l’orgue de Garth Hudson, és com un lament llançat al cel estrellat. I arriba una altra cançó absent: “Katie’s been gone”, amb la veu profunda de Manuel ombrejada amb els cors aguts de Danko i afegits diversos per construir la sonoritat homogènia i característica que cristal·litzaria poc després en els primers discos de The Band.\nAra arriba la segona cara del primer disc: irromp altre cop Dylan cantant o recitant “Lo and behold!”, que té l’aire d’una comèdia i el ritme d’un tren de mercaderies. I pren el relleu “Bessie Smith”: cent per cent fòrmula The Band: la fràgil veu solista del baixista Rick Danko, harmonies vocals que són pura intuïció de qui s’ha empassat quilòmetres i més quilòmetres, una sensacional cohesió entre les allargades notes dels teclats, la bateria i la guitarra, i la història d’un amant de Bessie Smith que busca la cantant al cap dels anys pels camins. Després Dylan sembla un gos pataner i borratxo quan canta “Clothes Line Saga”, un blues que camina fent tentines amb un to burlesc; to desenfadat que continua a tempo de boogie-woogie a “Apple Suckling Tree”. Dylan segueix borratxo i a més toca el piano, Manuel i Danko fan cors i panderetes i Robbie Robertson fa anar la bateria com qui clava un quadre a la paret amb un martell. Més casolà impossible.\nDesprés sembla que tota la colla vagi cap un local de mala nota on sona “Please, Mrs. Henry”; Dylan segueix burleta, cantant més arrossegat pel terra que mai, però recupera èpica a “Tears of Rage”, tros de balada on cada músic agafa el seu instrument principal. Tot a lloc per aquest final a cel obert del primer disc.\nEl segon plàstic s’enceta amb una altra peça prou sèria i formal, “Too Much of Nothing”, amb un encantador swing alentit i uns cors sorprenentment aguts. La següent sembla una cançó més de farciment, “Yea! Heavy and a Bottle of Bread”, però el final, amb Richard Manuel fent uns cors on sembla un os de muntanya, és extraordinari. Ara ve el torn d’una altra peça purament The Band: “Ain’t no More Cane”, una tradicional cançó de les presons del sud on Levon Helm punteja la mandolina, Hudson toca l’acordió, tothom udola i tothom canta. Mare meva, és increïble la consistència a què podia arribar aquest grup quan es posava a contrastar veus i instruments!\nDesprés, “Crash on the Levee (Down in the Flood)” és un altre blues, en aquest cas sobre grans inundacions, que Bob Dylan canta com si parlés o com si mastegués xiclet. A continuació, “Ruben Remus”, on el millor és la veu elegantíssima de Richard Manuel, i “Tiny Montgomery”, que sona més com un assaig que com una cançó, amb Dylan recitant imatges absurdes sobre uns curiosos cors in crescendo.\nLa cara bé del segon disc de The Basement Tapes arrenca amb “You Ain’t Go Nowhere”, un mig temps animat per petites i seques percussions que li donen un aire simpàtic i saltarí. Una versió molt més crua i immediata que la que s’acabaria fent popular, la dels Byrds. Cop de volant i sona un rock and roll, “Don’t Ya Tell Henry”, cantat amb nervi i urpes per Levon Helm. I ve una altra cançó dylaniana que van versionar i polir els Byrds, “Nothing was Delibered”, que aquí sona amb el piano tocat per Garth Hudson i la veu de Dylan en primer pla. S’ha de dir que canta molt bé i que el piano és pur Nova Orleans, o més precisament pur Fats Domino. La veu de Dylan manté el protagonisme a “Open the Door, Homer”, però Hudson passa a l’orgue i fa que tot soni molt més vaporós. Molt més visceral es torna tot amb el penúltim tema, “Long Distance Operator”, un antic i canònic blues de Dylan que aquí canta amb saviesa Richard Manuel.\nI el final té foc. És “This Wheel’s on Fire”, escrita per Dylan i Danko i pintada amb tons apocalíptics, on s’insinua el greu accident de moto que va precipitar la retirada pública de Bob Dylan i va fer possible aquelles sessions del soterrani gravant i gravant en cintes casolanes. És d’aquelles cançons en què sembla que Dylan hagi anat fins el més enllà i hagi tornat per cantar-nos-ho.\n« Bebo i Chucho 2007. Dos pianos\n1975. Blood on the Tracks »


Com ens vestirem aquest Nadal? Els vestits més cars del món! | betevé\nAquest serà un Nadal diferent, però caldrà vestir-se igualment! Aquí teniu opcions per decidir el millor vestit per a aquest Nadal. Des dels jerseis nadalencs, als vestits més cars del món!\nÀrtic | Laura Sangrà | dilluns, 21 de desembre del 2020, a les 21.24\nTradicionalment el Nadal ha estat l’època més rococó, kitsch i xarona de tot l’any. Ara repassarem algunes opcions que tenim per vestir-nos aquests dies, tenint en compte les circumstàncies, però, el que segur que farem aquest any és dir adeu a les festes de Nadal tal com les coneixem, les de les trobades massives, nadales a crits i vestits d’elf. Diem adeu als passats Nadals, com feia l’Emilia Clarke (la Daenerys de ‘Joc de Trons’) a ‘Last Christmas’.\nAquest serà un Nadal diferent, sense grans trobades ni grans festes, però d’alguna manera ens haurem de vestir! Així que pareu atenció a les 9 propostes de la Laura Sangrà: idees sorgides del teletreball, jerseis nadalencs ideals per a grups bombolla o vestits ostentosos per intentar suplir les mancances d’aquest any.\n1. El conjunt de Work from Home Jammies\nEl pijama que al març van dissenyar uns japonesos per teletreballar còmodament però sense perdre l’elegància es diu Work from Home Jammies. Té mig tors de camisa i la resta de pijama. Això també pot ser molt útil pels sopars de Nadal que farem via Zoom. Ara bé, uns 100 euros cada conjunt!\n2. El jersei nadalenc ideal per al grup bombolla\nEls jerseis de motius nadalencs són un clàssic del xaronisme que guanya adeptes amb el pas dels anys per la comoditat que proporcionen. El súmmum de Nadal més ensucrat es pot comprar a Asos: el jersei per les parelles siameses. Ideal per a grups bombolla.\n3. El pijama per a tota la família\nVestir-se igual tots els membres de la família, també és una possibilitat! Una opció que als Estats Units està molt estesa i acceptada: els pijames a conjunt amb família o amics (i que també servirà pels sopars de Zoom). Hi ha una família, els Holderness, una mena d'”influencers” en format família, que des del 2012 feliciten les festes de Nadal amb vídeos com aquest!\nEls vestits més cars del món\nSi sou dels que us mudeu i arregleu per Nadal, passi el que passi, i no voleu deixar de fer-ho aquest any tot i les restriccions, aquí teniu algunes idees de vestits d’alta costura. Ara bé, prepareu la butxaca perquè són alguns dels vestits més cars del món!\n1. El vestit més car del món\nEl dissenyador malaisi Faiyzali Abdullah és l’autor d’aquest vestit, que diuen, és el vestit més car del món: Nightingale of Kuala Lumpur, peça única feta fa 10 anys, de seda roja i que costa uns 30 milions d’euros perquè, entre molts altres detalls, porta 751 diamants, un d’aquests enorme, de 70 quirats.\n2. Una túnica de 17 milions d’euros\nLa túnica Abaya dissenyada per la britànica Debbie Wingham a mida d’una clienta. La factura va ser de 17,6 milions d’euros i en bona part és perquè té incrustades 2.000 pedres precioses, entre les quals diamants vermells, dificilíssims de trobar i els més cars de tots, diuen. Està inspirada en Dubai, va dir la dissenyadora. I això ja ho tenen, els vestits més cars del món, que destaquen tots per quatre coses: estan fets per dissenyadors que no coneixem, tenen un aire oriental, molta pedra preciosa i es troben poques imatges per internet, no sé si perquè la clientela és rica però poc ostentosa.\n3. The Diamond Wedding Gawn\nLa dissenyadora Renee Strauss i el joier Martin Katz van fer tàndem creatiu el 2006 per crear aquest vestit de núvia, per només 12 milions d’euros. Els diamants que porta sumen 150 quirats, brillen més que el sol i estan incrustats en una de les sedes més fines del món.\n4. 3.500 diamants per només 9 milions\nEl dissenyador britànic Scott Henshall va confeccionar amb 3.500 diamants aquest vestit que va lluir Samantha Mumba el 2004. Pots tenir-lo al teu armari pel mòdic preu de 9 milions i posar-te’l pel Halloween de l’any que ve. Està fet amb 3.500 diamants i poqueta cosa més. L¡actriu Samantha Mumba se’l va posar el 2004 per l’estrena de ‘Spider Man’.\n5. El White Gold Dress, de Yumi Katsura\nPer acabar el “top 5”, Yumi Katsura, una llegenda del disseny de moda al Japó que va estudiar alta costura a París i va firmar el White Gold Dress, un disseny que costa 8,5 milions perquè, un cop més, té diamants a mansalva i un miler de perles. La dissenyadora japonesa té 88 anys i segueix treballant en col·leccions per temporada.\n— moda — Nadal


El Consell de la Ciutadania presenta el primer informe sobre À Punt Mèdia - À Punt\nEl Consell de la Ciutadania presenta el primer informe sobre À Punt Mèdia\nConsidera que contribueix a vertebrar el territori, normalitzar el valencià i introduir la pluralitat en el debat públic de la Comunitat Valenciana.\n18 de febrer 2019 - 18:45\nEl primer informe del Consell de la Ciutadania de la Corporació Valenciana de Mitjans de Comunicació (CVMC) considera que À Punt Mèdia contribueix a vertebrar el territori de la Comunitat Valencina, a més de facilitar la normalització del valencià, del qual ensenya la diversitat, i d'introduir la pluralitat en el debat públic. Amb tot, reclama més formació als professionals que hi treballen en relació amb el tractament de la diversitat sexual, familiar i de gènere.\nL'informe l'han presentat aquest dilluns a Castelló i el firma l'òrgan que controla la qualitat dels mitjans de comunicació públics valencians i exerceix la defensa de l'audiència. Avalua paràmetres com l'ús del valencià, la diversitat i la inclusió, la igualtat i la difusió de la ciència en la programació d'À Punt Mèdia des de la reobertura de l'ens. La presidenta del Consell, Julia Sevilla, que ha presentat el document juntament amb el president del Consell Rector, Enrique Soriano, ha indicat que s'han rebut més de cinquanta aportacions de la ciutadania relacionades amb la televisió, la ràdio i el web de la CVMC.\nUn dels aspectes positius que ha destacat l'informe és la pluralitat i la immediatesa a l'hora d'abordar la realitat valenciana. Entre els aspectes a millorar, en matèria lingüística hi ha la fonètica i, pel que fa als continguts, es recomanen espais i continguts específics sobre diversitat social i cultural i la presència més estable de persones d'origen estranger, minories ètniques i col·lectius amb capacitats diferents o amb risc d'exclusió. També s'hi destaca la "necessitat urgent" de donar a conéixer la ciència al gran públic i oferir uns coneixements en aquesta matèria suficientes perquè l'audiència puga entendre el món que l'envolta.


El Sàhara, amb una extensió de 9,4 milions de km2 i una amplada màxima de més de 5.100 km d’est a oest i de 1.800 km de nord a sud, és el desert càlid més gran del món. Cal especificar que és càlid perquè també n’hi ha que són freds. De fet, el desert més gran del món és l’Antàrtida, on encara que no ho sembli, les precipitacions hi són molt escasses. A més, el Sàhara és un desert de tipus sorrenc, és a dir, la seva superfície es troba coberta de sorra. El vent és el responsable de moure aquest material sedimentari i acumular-lo en forma de dunes i esculpir el paisatge saharià per antonomàsia. La quantitat de sorra que hi pot haver acumulada és gairebé impossible de calcular, però podem imaginar que la xifra deu ser increïblement gran.\nAquesta gran massa arenosa situada al nord d’Àfrica, limitada per la sabana africana al sud, i pel Mediterrani i l’Atlàntic al nord i a l’est, es troba a tant sols un miler de kilòmetres de la península Ibèrica. De fet, les primeres dunes amb prou feines disten uns 500 km del sud d’Andalusia. Així doncs, no resulta estrany que les partícules més fines de sorra puguin arribar al sud d’Europa empeses pel vent.\nPerò, ben bé, com arriba aquesta pols sahariana a les nostres latituds?\nA l’aire situat al damunt del desert del Sàhara sempre hi ha pols en suspensió, ja que les partícules més fines de sorra són bastant fàcils d’aixecar. Un cop enlairades per acció del vent, aquestes partícules queden suspeses a l’aire, a causa de la seva gran lleugeresa. Normalment, les altes pressions mantenen aquesta pols en suspensió estancada sobre el Sàhara, però a vegades la dinàmica atmosfèrica fa que els corrents d’aire que circulen per la part alta de la troposfera passin per sobre el Sàhara i empenyin aquests sediments en suspensió cap a la Península Ibèrica i Europa (Fig. 1).\nAquest mes de febrer ja hem pogut ser testimonis d’aquest fenomen un parell de vegades. Entre els dies 5 i 6 de febrer un solc situat al sud-oest d’Espanya, provocat per una ondulació del Jet Stream, (un corrent de vent molt fort que circula d’oest a est a uns 10.000 km d’altura per sobre l’Atlàntic nord) va generar un flux de vent en alçada que va arrossegar una gran quantitat de pols sahariana fins a les nostres latituds. La quantitat de sediment era tant gran que la neu del Pirineu va quedar tenyida de marró, donant lloc a un paisatge propi del planeta Mart. Per si no n’hi havia hagut prou, entre els dies 20 i 22 de febrer una nova ondulació del corrent en jet va tornar a generar un flux d’aire que va arrossegar noves partícules de pols sahariana cap a casa nostra. Aquestes partícules, combinades amb la precipitació (Fig. 3), van donar lloc a una pluja de fang que ho va deixar tot ben brut.\nFigura 1. Imatge del satèl·lit TERRA del dia 6 de febrer del 2021. S'hi pot observar la pols provinent del Sàhara en direcció a Catalunya i el sud de França.\nPerò com es barreja aquesta pols en suspensió amb la pluja i per què acaba plovent fang?\nPer tal que es formi una gota de pluja és necessari que primer hi hagi a l’aire nuclis de condensació als quals les minúscules gotetes d’aigua que formen els núvols puguin adherir-s’hi (Fig. 2). Aquestes partícules microscòpiques tenen orígens ben diversos, com per exemple les cendres volcàniques, la sal marina i, com no podia ser de cap altra manera, la pols i el fang.\nAixí doncs, quan hi ha una injecció de pols provinent del Sàhara, aquestes micropartícules actuen com a nuclis de condensació i acaben formant part de les gotes de pluja. Finalment, quan plou aquestes partícules queden dipositades en tot tipus de superfícies, ocasionant, per exemple, cues als túnels de rentat de cotxes.\nFigura 2. Esquema explicatiu de com les partícules de pols sahariana actuen com a nucli de condensació.\nFont: Elaboració TAIKOMETEOROLOGIA\nAltres fenòmens associats a la pols sahariana\nUna altra de les conseqüències de les intrusions de pols del Sàhara és la contaminació per partícules PM10. Aquest tipus d’episodis de pol·lució són els que es produeixen quan a l'aire hi ha un excés de partícules sòlides en suspensió amb una mida de fins a 10 micròmetres. Aquestes partícules poden provenir del trànsit, de l’activitat industrial i de la construcció, dels incendis forestals o, com és el cas, de les intrusions de pols del Sàhara. L’exposició a aquest tipus de contaminació pot causar problemes de salut, com ara al·lèrgies o deficiències i malalties respiratòries, més si aquesta exposició és continuada. Existeixen diferents llindars per mesurar el risc de mala qualitat de l’aire pel que fa a PM10:\nSense risc: < 40 µm/m3\nRisc moderat: 40 - 50 µm/m3\nRisc elevat: 50 - 80 µm/m3\nRisc extrem: > 80 µm/m3\nLa darrera intrusió de pols saharià va donar lloc a un episodi de contaminació que va afectar a tot Catalunya. A la majoria d’estacions de control de qualitat de l’aire es va superar el llindar dels 40 µm/m3, concentració a partir de la qual es considera que poden aparèixer efectes adversos per a la salut. Però és que en alguns punts es van arribar a sobrepassar els 80 µm/m3, nivell a partir del qual es considera que la qualitat de l’aire és molt dolenta. Tot plegat acompanyat d’unes precipitacions que van ser molt abundants en punts del Pirineu, causant una autèntica enfangada.\nPerò l’arribada partícules de sorra també pot tenir beneficis per al món de l’agricultura, ja que la deposició de sediments provinents del nord d’Àfrica, rics en sals minerals i nutrients, pot acabar actuant com a fertilitzant de la terra. De fet, en un article de la revista Geophysical Research Letters, els investigadors van arribar a comprovar que les partícules sedimentàries que viatgen des del desert del Sàhara fins a l’Amazònia són les principals fertilitzadores de les selves tropicals d’aquesta zona de l’Amèrica del sud, degut a la seva gran aportació de fòsfor (Yu, Hongbin et al., 2015).\nFigura 3. Mapa dels nivells de PM10 assolits durant el dilluns 22 de febrer de 2021 i taula dels registres de precipitació més destacats.\nNo és la primera vegada, ni serà l’última, que els vents que circulen a certa altura arrosseguen partícules provinents del Sàhara cap a casa nostra. De fet és un fenomen que succeeix sovint a les nostres latituds. És el que té viure a prop del desert de sorra més gran del món. Com hem pogut veure, a banda d’embrutar, la pols sahariana també pot tenir conseqüències per a la salut de les persones i fins i tot pot tenir efectes positius per a la vegetació i, per tant, per a l’agricultura. Afortunadament, avui en dia existeixen models capaços de monitoritzar i seguir l’evolució de la pols en suspensió present a l’atmosfera. Des de TAIKOMETEOROLOGIA també informem als nostres clients de la possibilitat d’episodis d’intrusió de pols sahariana que, com hem vist, tenen efectes ben diversos.\nJoan Martínez Artigas


Judit Neddermann inaugura un Strenes de rècord • Ràdio Capital de l'Empordà\nLes estrenes en directe dels nous discos de Judit Neddermann i Buhos, protagonitzen el primer cap de setmana de la novena edició del Festival Strenes, que s’allargarà fins al 2 de maig i que comptarà amb algunes de les presentacions en directe més esperades, com les estrenes dels nous discos d’Oques Grasses, La Casa Azul, Zoo, Clara Peya, La Pegatina o Andrea Motis.\nTot i haver estat una de les edicions més complicades de dissenyar per culpa de les constants restriccions i canvis vinculats a la situació de la pandèmia, la realitat és que l’Strenes comença amb prop del 90% de l’ocupació, cosa que demostra l’arrelament del festival a la ciutat de Girona i la importància que té el certamen tant pels artistes com pel públic. Ni més ni menys que divuit dels vint-i-nou concerts programats han exhaurit les entrades, un rècord de sold-outs absolut a dos dies de la inauguració.\nConcretament, amb un aforament del 50% ja no queden entrades per Amaral, Judit Neddermann, Buhos, Joan Miquel Oliver, La Pegatina, Clara Peya, Ovidi 25 feat Toti Soler, Ginestà, Carmen 113 i Smoking Souls, els dobles passis de La Casa Azul, Oques Grasses, Stay Homas i Zoo…\nL’aposta del festival pel talent emergent continua intacta, per això manté la secció “Talent Gironí” i la distinció del Premi Talent Gironí. Enguany hi actuaran quatre artistes emergents de les comarques gironines: David Busquets, Relat, Marta Pérez i Jordi Sarradell. També acollirà la presentació del nou disc de Carmen 113, guanyadors del Premi Talent Gironí 2018.\nTot i la restricció d’aforament s’han mantingut els concerts icònics a les Escales de la Catedral. La resta de programacions es faran a l’Auditori de Girona, al Teatre Municipal, a l’Auditori de la Mercè i a La Mirona.\nL’entrada Judit Neddermann inaugura un Strenes de rècord ha aparegut primer a Primera Fila.\nArticle anteriorTenir swing\nArticle següentSónar presenta dos nous festivals presencials a Barcelona


sopar fàcil de filet de cubes\nRendiment: racions 4\nA continuació, es mostra un mètode fàcil per fregir filets de cub. Els filets de cub són porcions de la ronda superior o inferior que s'han ofert per mitjà d'una màquina especial. Això permetrà un àpat ràpid i fàcil per a tota la família.\n4 filets de vedella cubicats\n3 cullerades de mantega clarificada o ghee (dividit)\n1 paquet de 8 unces de bolets a rodanxes\nEscalfeu una paella gran o una paella de ferro colat a foc mitjà-alt i, a continuació, afegiu una cullerada de mantega clarificada i escalfeu-la fins que es faci brillant (però no fumar).\nespècies utilitzades a la cuina espanyola\nCondimenteu els bistecs amb sal i pebre i, a continuació, afegiu-ne dos dels filets a la cassola. Cerqueu, sense tocar-ho, durant 3 minuts. Retireu els filets i cuineu-los 3 minuts per l'altre costat.\nRetireu els bistecs cuits a la planxa. Manteniu-lo calent al forn i repetiu amb els altres dos filets, afegint una altra cullerada de mantega clarificada a la cassola si cal.\nTransferiu el segon lot de bistecs a la cuina de forn al forn. Escalfeu una altra cullerada de mantega clarificada a la mateixa paella a foc mig, i després cuineu els bolets i les cebes junts fins que estiguin tous, uns 10 minuts.\nAfegiu el brou de vedella a la barreja de bolets i ceba i remeneu bé, ratllant els trossos enganxats a la cassola amb una cullera de fusta.\nBarregeu l’amisa de blat de moro i l’aigua en un bol petit i, a continuació, afegiu-ho a la cassola, remeneu bé, abaixeu el foc i deixeu-ho sofregir uns minuts fins que s’espesseixi.\nServiu els filets a la picada amb el salsa de bolets i ceba, el puré de patates o l’arròs i una verdura de temporada.\nNo sobreeu el filet de cub, en cas contrari, serà difícil.\ncocció lenta fàcil d'estil country\nSalsa de cibulet de llimona


Politica de cookies - CAECV\nLes cookies són xicotets fitxers que s’instal·len en el disc dur o en el navegador de l’ordinador, tablet, telèfon intel·ligent o dispositiu equivalent amb funcions de navegació a través d’Internet i ajuden a, entre altres: personalitzar els serveis del titular de la web, facilitar la navegació i usabilitat a través d’esta, obtindre informació agregada dels visitants de la web, possibilitar la reproducció i visualització de contingut multimèdia en la pròpia web, permetre elements d’interactuació entre l’usuari i la pròpia web, habilitar eines de seguretat, etcètera.\nDEFINICIONS UTILITZADES EN ESTA POLÍTICA DE COOKIES\nUsabilitat web: pot definir-se com l’experiència que té un usuari quan navega, utilitza i interactua amb una pàgina web.\nEquip terminal: equip (ordinador, telèfon intel·ligent, tablet, etc.) de l’usuari que navega per Internet\nEditora: responsable o titular de la pàgina web\nTercer: entitat externa, col·laboradora, prestadora de serveis o relacionada amb l’editor, intervinent en la gestió d’algunes cookies.\nHàbits de navegació: tendències que mostra l’usuari quan navega través d’una pàgina web com, per exemple, temps que visita la pàgina, parts que visita, seccions més freqüents, origen de la visita, destinació de la visita, entre altres.\nCookies publicitàries: són aquelles que permeten la gestió, de la forma més eficaç possible, dels espais publicitaris que, si escau, l’editor haja inclòs en una pàgina web, aplicació o plataforma des de la qual presta el servei sol·licitat sobre la base de criteris com el contingut editat o la freqüència en la qual es mostren els anuncie.\nEN CONCRET, QUINES COOKIES UTILITZEM?\nPRÒPIES – PHPSESSID: Usada pel llenguatge d’encriptat PHP per a permetre que les variables de SESSIÓ siguen guardades en el servidor web.\n– cdp-cookies-plugin-wp: Emmagatzema l’opció de guardar o no cookies en el navegador de l’usuari.\n– wp-settings-estafe-1, wp-settings-1: Utilitzades per WordPress per a personalitzar la Interfície d’Usuari\nDE TERCERS – _utma: Per a identificar als usuaris que ja s’havien connectat al lloc web, és el que permet diferenciar entre usuari conegut i nou. Expira als dos anys a partir de la configuració o actualització\n– _utmb: Per a comptabilitzar visites. Expira als 30 minuts\n– _utmc: Per a determinar si l’usuari estava en una nova sessió o visita. Expira en finalitzar la sessió del navegador\n– _utmz: Per a guardar la font de la visita. Expira als 6 mesos\n– _utmt: Per a limitar el percentatge de sol·licituds. Expira als 10 minuts\n– _ga: Per a distingir als usuaris. Expira als 2 anys\n– _gid: Per a distingir als usuaris. Expira a les 24 hores\nEn qualsevol moment podrà exercir el seu dret de desactivació o eliminació de cookies d’aquest lloc web. El bloqueig o desactivació de totes les cookies ajuda a protegir la privacitat, però també pot limitar l’experiència en alguns llocs web, així com limitar funcionalitats o, fins i tot, no permetre la correcta navegació o utilització d’alguns dels seus serveis.\nEstes accions es realitzen de forma diferent en funció del navegador que estiga usant. Per a més informació, pot consultar la guía ràpida per als navegadors més populars.\nSi tens alguna pregunta o dubte sobre aquesta Política de Cookies, pots posar-te en contacte amb nosaltres a través de protecciondedatos@caecv.com\nInformació completa sobre la normativa aplicable en matèria de cookies, ací.\nLegislació aplicable: LLei 34/2002